فاشیزم کۆمۆنیزم – Denegkan\nbyکازم\tAugust 29, 2008\tگشتی\nئه‌م ریزکردن و ئاوێته‌کردنه‌و له نێو یه‌ک دانانه‌ی(کۆمۆنیزم فاشیزم_کۆمۆنیزم هیتله‌ریزم..)و تاد..نه "داهێنان و جوامێر"ی منه‌و نه هی ئه‌و مرۆڤانه‌یه که‌لانیکه‌م بڕیک باوه‌ڕیان به دنیایه‌ک هه‌یه که چه‌وساندنه‌وه‌و ناعه‌داله‌تی تێدا نه‌بێت.به‌ڵکو ئه‌مه میتۆدو فه‌لسه‌فه‌ی که‌س و سیسته‌م و"ڕۆشنبیرو مۆدێرن"خوازگه‌لێکه،له ژێر ناوو کایه‌و ماف و عه‌داله‌تی جۆراوجۆرترو گوایه مرۆییتر،خه‌ریکن له سه‌ر حیسابی کۆمۆنیزم فاشیزم_سه‌دامیزم کۆمۆنیزم،تیورو ئه‌فسانه‌و حیکایه‌تی گه‌وره داده‌تاشن..من له‌م نووسینه‌دا ده‌مه‌وێت ئه‌م دیده،یان لۆژیکیتر بێژم ئه‌م سه‌ره‌ڕۆیی و بێده‌ربه‌ستییه هه‌ڵسه‌نگێنم و ئه‌وه نیشانبده‌م که ئه‌وه چی پاشخانێکی فکریی و ئه‌خلاقییه وا ده‌کات مرۆڤ چاوی خۆی بنووقێنێ و پێ له سه‌ر هه‌رچی هه‌یه دانێت! سیسته‌می فکریی ئه‌و که‌س و گروپانه، هه‌رچییه‌ک بێت و له ژێر هه‌ر ڕه‌نگ و بۆیه‌کی"فکری"ترو مرۆییتردا بێت"به قه‌ولی خۆیان"،هه‌رگیز ئه‌و حه‌قیقه‌ته ناشارێته‌وه که ستراتیجی سیاسی و فکری و ئه‌خلاقی سیسته‌می سه‌رمایه‌داری له به‌رانبه‌ر کۆمۆنیزمدا،یاخود به ده‌ربڕینێکیتر له به‌رانبه‌ر مرۆڤدا به‌ڕێوه ده‌باو له پشتی ئامانجی ئه‌و سیسته‌مه‌وه قه‌راری گرتووه.بۆیه ده‌بێت ته‌نها لێره‌وه بچینه کێشمه‌کێشی سیاسی و فکریی و فه‌لسه‌فییه‌وه له گه‌ڵ ئه‌م ته‌وژمه نائه‌قڵانی و ته‌واو لنگوقوچه.سیسته‌می سه‌رمایه‌داری خۆی هیچیتر نییه بێجگه سیسته‌مێکی سیاسی و ئه‌خلاقی ماکیاڤیلی.بۆیه هیچ سه‌یر نییه له هه‌ناوی ڕه‌شی ئه‌م سیسته‌مه‌و فکرو ئه‌خالاقه سیاسی و "ڕۆشنبیری و مۆدێرنیزم"ه که‌یدا ،ئه‌و دیارده‌و سه‌ره‌ڕۆیی و بێده‌ربه‌ستیانه هه‌ڵتۆقێن و شه‌ڕی بیری ئازادی و یه‌کسانیخوازی بکاو کۆی سیسته‌مێک که له‌ودا ته‌واو دۆخی سروشتی و مرۆییه،پێچه‌وانه نیشانداو وه‌کو بوونه‌وه‌رێک بناسێنێت که مرۆڤایه‌تیی ڕووه‌و وه‌حشه‌ت ده‌بات.له‌وانه‌یه ئه‌م جۆره ده‌ربڕین و ته‌واو پێداگرییه له سه‌ر ماکیاڤیلیستی سه‌رمایه‌داری جێگای ته‌واو قایلبوونی هه‌موو که‌سێک نه‌بێت.له‌وانه‌یه بێژن له خودی ئه‌م سیسته‌مه‌دا بڕێک"ماف و ئازادی و به‌هره‌مه‌ندی"هه‌یه‌و دراوه.به‌ڵام مرۆڤ ئه‌گه‌ر توانی بیر بکاته‌وه‌و ئه‌گه‌ر خاوه‌نی فکرێکی مه‌عریفی بێت،ده‌توانێت له دانه‌دانه‌ی جومگه‌و په‌یوه‌ندییه‌کانی ئه‌م سیسته‌مه‌دا خه‌سڵه‌تی ته‌واو به‌رجه‌سته‌ی سیسته‌می ره‌ش و ئاسنی ماکیاڤیڵی ببینێت.سه‌رمایه‌داری ئه‌گه‌ر له باری مێژووییه‌وه‌و وه‌ک دابڕانێکی ڕیشه‌یی له قۆناغێکی کۆمه‌ڵایه‌تی بۆ قۆناغێکی کۆمه‌ڵایه‌تیتر،هه‌ڵگری بڕێک خه‌سڵه‌تی نوێخوازی بووه، ده‌بێت ئه‌و گۆرانه وه‌کو حوکمێکی ته‌واو مێژووکرد و هاوکات وه‌کو هێزوفشاری ئه‌و ره‌هه‌نده نویخوازو مرۆڤدۆستییه چاو لێبکه‌ین که له هه‌ناوی ئه‌و سیسته‌مه‌داو به ئاراسته‌یه‌کیتردا هاواری کردووه، نه‌ک وه‌ک خه‌سڵه‌تی مرۆڤدۆستی و ته‌بایی ئه‌م سیسته‌مه له گه‌ڵ خولیاو ئاره‌زووه سروشتییه‌کانی مرۆف.بۆیه هه‌رگیز دانی ئه‌و بڕه"ماف و ئازاد"یانه که تاکو ئێستا به ده‌ست هاتوون به به‌راورد له گه‌ڵ جۆرو سیسته‌مه‌کانی پێشووتر،خه‌سڵه‌تی ته‌واو سه‌ره‌ڕۆیی و ماکیاڤیلیستی سه‌رمایه‌داری داناپۆشێ. واته زۆربه‌ی ئه‌و"ماف و ئازاد"یانه‌ی تاکو ئێستا به ده‌ست هاتوون،به‌رهه‌می فکرو شۆڕشه"ئازادیخوازترو مرۆڤدۆست"تره‌کانی ده‌ره‌وه‌ی سیسته‌می سه‌رمایه‌دارین_له هه‌ناوی ئه‌ودا،به‌رهه‌می هاواره گه‌وره‌کان_ به‌رابه‌ریخوازی.\nفاشیزم وه‌ک ده‌سه‌ڵاتێکی سه‌ره‌ڕۆو توتالیتار که هیچ به‌هاو ئازادی و هه‌ڵبژاردنێک بۆ مرۆڤ ناهێڵێته‌وه،به‌رهه‌می فکری مارکس و کۆمۆنیزم نییه.داتاشینی تیوری و فه‌لسه‌فی نه‌ک بۆ سه‌لماندن به‌ڵکو بۆ بچووکترین هاوئاهه‌نگی کۆمۆنیزم_فاشیزم دواجار هیچیتر نییه بێجگه کۆمیدیاو تراژیدیا.کۆمیدیایه چوونکه فکرێکی ساده‌و منداڵانه له پشتییه‌وه _منداڵانه خۆی له خاک و خۆڵ ده‌گه‌وزێنێت،تراژیدییه چوونکه ئه‌گه‌ر دواجار به‌رابه‌ری_کۆمۆنیزم ده‌مانباته‌وه سه‌ر ڕێچکه‌و سروشتی مرۆییمان،به وه‌حشییه‌ک وێنا ده‌کات،که ده‌بێت مرۆڤ به درێژایی ژیانی بیری لێبکاته‌وه تاکو له مێشکی خۆی ده‌ریکات.فاشیزم سه‌ر به کۆمۆنیزم نییه،به‌ڵکو له نێو منداڵدانی سیسته‌می چینایه‌تی سه‌رمایه‌دارییه‌وه هاتووه‌و ده‌رهاویشته‌ی کۆی سیسته‌می فکری و ئه‌خلاقی ئه‌وه.مۆسۆلینی و هیتله‌رو سه‌دام و ..تاد،له مارکس و له دنیاو سیسته‌می کۆمۆنیزمه‌وه نه‌هاتن،به‌ڵکو ئه‌وان گه‌رایه‌ک بوون که وه‌کو نه‌گۆڕێک له هه‌ناوی سیسته‌می چینایه‌تی سه‌رمایه‌داریدا چێنراون و تاکو له ژیاندابوونی ئه‌م سیسته‌مه‌ش،وه‌کو ڤایرۆسێکی هه‌رده‌م خۆژیانه‌وه ده‌مێنێت.ئه‌م"ڕۆشنبیرو بیرمه‌ندان"ه ئه‌گه‌ر ئازارو ترسی فاشیزمیان هه‌یه ئه‌وه پێویسته سه‌ره‌تا له نێو سه‌ری خۆیانداو له سیسته‌می سه‌رمایه‌داریدا بۆی بگه‌ڕێن نه‌ک له بیری پێدراوی سروشتیی مرۆیی مارکس.به باوه‌ڕی من وێناندنی کۆمۆنیزم وه‌ک فاشیزم و ته‌نانه‌ت ریزکردن و له پاڵیه‌کدانانی ئه‌م دوو ئایدیۆلۆژییه_کۆمۆنیزم فاشیزم خۆی له خۆیدا فاشیزمه!هه‌روه‌ها لایه‌نێکیتری ئه‌م دیدگایه گه‌مژه‌یی ته‌واو عه‌یاره.(هه‌ڵبه‌ته لێره‌دا گه‌مژه‌یی به هیچ جۆرێک به مانای سوکایه‌تی نایه‌ت،به‌ڵکو وه‌کو زاراوه‌یه‌ک به کار دێت که ته‌عبیر له ئایدیایه‌ک ده‌کات ته‌واو وه‌همی و نازانستی و نائه‌قڵانییه،هه‌روه‌کو چۆن بیری نه‌ته‌وه‌یی_سنور، دیسان ده‌مانباته‌وه دۆخێکی گه‌مژه‌یی،چوونکه بێدراوی سروشتی نین،مرۆڤ له لایه‌نی سروشته‌وه نه نه‌ته‌وه‌ی پێدراوه‌و نه سنوریشی ناسیوه،منداڵی مرۆڤ که له دایک ده‌بێت هیچی ئه‌وانه‌ی نییه،سنور،نه‌ته‌وه دیسان خوڵقێنراوی گه‌مژه‌ییه)،لێره‌دا پرسیارێک خۆی ده‌سه‌پێنێت: بۆچی چوواندنی کۆمۆنیزم به فاشیزم یان کۆمۆنیزم زه‌مینه‌یه‌که بۆ چاندنی فاشیزم،ده‌بێته فاشیزم؟له‌و سه‌ره‌تایه‌وه که خاوه‌نداری تایبه‌تی هاتۆته ئاراوه‌و چه‌وساندنه‌وه‌ی مرۆڤ له لایه‌ن مرۆڤه‌وه ده‌ستی پێکردووه، کۆیله‌کان،ژێر ده‌ستان هاواری بێدادیان کردووه‌و بۆ رزگاربوون تێکۆشاون و راپه‌ڕین و شۆڕشیان کردووه‌و قوربانی گه‌وره‌یانداوه،هه‌موو مێژووی نوسراوی خاوه‌ندارێتی شاهێدی ئه‌و ململانێ و کێشمه‌كێشه خوێناوییانه‌یه.خه‌بات و شۆڕشی کۆیله‌کان له قۆناغێکدا بووبێت و له ژێر هه‌ر ناوێکدا بووبێت،هیچیتر نه‌بووه بێجگه تێکۆشان بۆ به‌رابه‌ری و ئازادی،ته‌نانه‌ت ئه‌گه‌ر که‌مترین هوشیارییان له بابه‌ت ئازادی و به‌رابه‌رییه‌وه هه‌بووبێت،ته‌نانه‌ت ئه‌گه‌ر هیچ هوشیارییان به ئازادی و به‌رابه‌ری نه‌بووبێت!بۆچی؟چوونکه دواجار ئه‌وه نابه‌رابه‌ری و چه‌وساندنه‌وه بووه ئه‌وانی بۆ راپه‌ڕین و شۆڕش جۆشداوه‌و هه‌میشه له دۆخی مه‌وجود ناڕازی بوونه.چوونکه ئه‌گه‌ر ئازادی و مافی یه‌کسان بۆ هه‌موو مرۆڤێک ده‌سته‌به‌ر بوایه هه‌رگیز مێژوو شه‌ڕێکی نه‌ده‌نووییه‌وه.لێره‌وه ده‌گه‌ینه ئه‌و ئه‌نجامه‌ی که‌وا ناشیرینکردن و کوشتنی ده‌نگ و بیروباوه‌ری به‌رابه‌ریخوازی دواجار به چه‌سپاندن و هه‌تایی کردنی سیسته‌می چینایه‌تی و ئایدیۆژۆییه فاشیست و دڕندایه‌تیه‌کانی هه‌ناوی کۆتایی دێت.دژایه‌تیکردنی به‌رابه‌ریخوازی و کۆمۆنیزم هیچیتر نییه بێجگه کوشتن و دژایه‌تیکردنی خولیاو ئاره‌زوو ماف و ئازادی سروشتیی مر‌ۆڤ.له هه‌ر گۆشه‌یه‌کی ئه‌م سه‌ر ئه‌ستێره‌یه به هه‌ر رێژه‌یه‌ک مرۆڤ توانیبێتی برێک له ماف و ئازادییه‌کانی به ده‌ست هێنابێت،له خه‌بات و تێکۆشانی مێژووی خۆیدا پاشه‌کشه‌ی به رێسا کۆنه‌کان کردبێ و یاساوڕێسای مرۆییترو مه‌ده‌نیتری جێخستبێت،به هه‌مانشێوه که‌مترین زه‌مینه بۆ سه‌ر هه‌ڵدان و تروکاندنی گه‌رای فاشیزم و بیرو باوه‌ڕه سه‌ره‌رۆو توتالیتاره‌کان ماوه‌ته‌وه.ئه‌م قاره‌مانانه‌ی به‌ره‌ی دژه به‌رابه‌یخوازی و کۆمۆنیزم هه‌رگیز ناتوانن و نه‌یانتوانیوه ته‌نها یه‌ک ده‌لیلی دروست و زانستیمان له په‌یوه‌ند زه‌مینه سازی کۆمۆنیزم بۆ فاشیزم پێشکه‌ش بکه‌ن.ته‌نها شتێک که ئه‌م ره‌وت و دیدگایانه‌ی هه‌راسان کردووه‌و"سۆزو ویژدانی مرۆڤدۆستیان" ئازار ده‌دات،دیکتاتۆری پرۆلیتاریایه،گوایه ئه‌وان لیبراڵ و دیموکراسیخوازن و دیکتاتۆری له فه‌رهه‌نگی ئه‌واندا نییه‌و دواجار دیکتاتۆری هه‌رچییه‌ک بێت و بۆ هه‌ر مه‌به‌ستێک بێت،له نابوتکردن و کوشتاری مرۆڤایه‌تیدا کۆتایی دێت! برێک له‌م مرۆڤدۆستانه تا ئه‌و سنوره ده‌رۆن بێژن مارکس حه‌زی له کوشتن و خوێنرشتنه!بۆچی؟چوونکه  مارکس باوه‌ری به دیکتاتۆری چینی کرێکارو شۆڕش هه‌یه‌و له شۆرشیشدا مرۆڤ ده‌کوژرێت و دیکتاتۆریش دیسان له سه‌ر کوتکردن و کوشتنی مرۆڤدا کۆتایی دێت.هه‌ڵبه‌ته ئه‌وه راسته له راپه‌رین و شۆرشه‌کاندا مرۆڤ ده‌کوژرێت و شه‌ر بۆ خۆی ته‌عبیرو کرده‌یه‌کی درندانه‌یه که ده‌بێت وه‌ک رێساو غه‌ریزه‌یه‌کی بایۆلۆژی سروشتی،به ناچاری به شه‌ری ئاژه‌ڵه درنده‌و کێوییه‌کان قایل بین.به‌ڵام ئایا شه‌ر نه‌کردن بۆ به‌رابه‌ری و شۆرش و کۆمۆنیزم ده‌کاته کۆتایی شه‌ره‌کان؟ئایا کوشتنی مرۆڤ کۆتایی دێت؟هه‌ر له‌م چاخه‌ی ئێمه‌داو له سایه‌ی ئه‌م هاوار هاورو قیژه‌قیژه‌ی دیموکراسی و ئازادی و مافی مرۆڤه‌داو له گۆشه‌وکه‌ناره‌کانی ئه‌م سه‌رزه‌مینه‌دا،رۆژانه چه‌ند سه‌دو چه‌ند هه‌زار مرۆڤ ده‌کوژرێن و ده‌بنه قوربانی؟نه‌خۆشی سه‌رچاوه‌گرتوو له نه‌بوونی و بێجێگاورێگایای ته‌ندروست و که‌م خۆراکی،رۆژو مانگ و ساڵه‌کان،چه‌ند هه‌زارو ملێون له مرۆڤه‌کان نابوت ده‌کاو ده‌کوژێت؟مه‌گه‌ر ئه‌م تراژیدیاو کوشت و بڕانه هه‌ر ئه‌مرۆو له به‌رچاوی ئه‌م به‌رێزو مرۆڤدۆسته نه‌رم و نیانانه‌دا ڕوونادات؟ئه‌مانه کۆمه‌ڵه پرسیارێکی ساده له هه‌مانکاتدا جدی و پایه‌یین ناکرێت مرۆڤ چاوی خۆی له ئاستیاندا بنووقێنێ و گێلانه به‌ربێته ئیده‌ی به‌رابه‌ریخوازی و کۆمۆنیزم و له به‌رانبه‌ر دنیایه‌ک له سته‌م و وه‌حشیگه‌ری که له خودی ئه‌م سیسته‌مه‌دا به حه‌ق و ژیانی مرۆڤ ده‌کرێت، نرخێک چه‌ند بچووکیش بێت بۆ ئه‌م وڕێنه‌و بێئیلتزمیانه به حه‌قی مرۆڤ دابنرێت.رێگه به خۆم ده‌ده‌م بێژم ئه‌م سه‌رانه له به‌رانبه‌ر ئازار‌و مه‌رگی مرۆڤدا تووشی حه‌په‌سان و شێتبوون نابن،ئازارو مه‌رگی ئه‌و هه‌زاران مرۆڤانه که رۆژانه به پێش جاویانه‌وه نمایش ده‌کرێت رایانناچه‌ڵه‌کێنێت،ئه‌م مه‌رگه بۆ ئه‌وان شێنه‌یی و سروشتییه چوونکه له راپه‌رین و شۆرشدا ناکوژرێن!ئه‌م مرۆڤدۆستانه خۆیان له خه‌سڵه‌تی بێمافی و مرۆڤ کوژی سیسته‌می سه‌رمایه گێل ده‌که‌ن،ده‌ست به چاویانه‌وه ده‌گرن و به پێ به نێو خوێن و جه‌سته‌ی هه‌نجن هه‌نجنکروای مرۆڤدا تێده‌په‌ڕن و هه‌ست به بۆنی خوێن ناکه‌ن،له‌ولاتریشه‌وه داده‌نیشن و بیر ده‌که‌نه‌وه‌و منداڵانه کتێبێک بۆ (کۆمۆنیزم فاشیزم)ه ده‌هۆننه‌وه.ئه‌مانه ده‌بێژن گرنگ نییه سه‌دان و هه‌زاران ساڵیتر مرۆڤ سته‌م و بێمافی بچێژێ و بکوژرێت،به‌ڵکو گرنگ ئه‌وه‌یه شۆرش نه‌کرێت و کۆمۆنیزم سه‌رنه‌که‌وێت.باوه‌ڕیان به به‌رده‌وامی شه‌ره‌كان هه‌یه،باوه‌ڕیان به کوره‌یه‌ک هه‌یه ناکۆتا تێیدا مرۆڤ بسوتێنرێت،هه‌روه‌ک چۆن"دۆزه‌خ"هه‌یه‌و ده‌بێت هه‌بێت تا"یاخییه‌کان"تێیدا سزا بدرێن.مه‌زنی مارکس له‌وه‌دایه به دیدێکی زانستی سه‌زه‌مینێکی که‌شف کرد که تێیدا مرۆڤ ده‌گێڕێته‌وه بۆ سه‌ر بناغه‌ی خۆی،کۆمۆنیزم هیچیتر نییه بێجگه گه‌ڕانه‌وه‌ی مرۆڤ بۆ ئه‌و بناغه‌یه.مارکس نه‌هات وه‌کو بیرمه‌ندو فه‌یله‌سوفه بێ بیرو به‌هره‌کانی پێش خۆی،وه‌هم و ئه‌فسانه بهۆنێته‌وه‌و ره‌خنه‌ی منداڵانه‌ی دیارده‌و سیسته‌مه‌کان بکات،به‌ڵکو ئه‌و یاسای بزووتنه‌وه‌کانی ناسی و ره‌خنه‌ی سه‌راتاپاگیری گرتن،میکانیزم و سه‌رزه‌مینه‌کانی دۆزییه‌وه.مارکس رێسای سته‌مکاری ماکیاڤیلی سه‌رمایه‌داری ناسی.ده‌یزانی ئه‌م سیسته‌مه بۆ مانه‌وه‌و هه‌تایی بوونی خۆی هه‌رچێ رێگای چه‌واشه‌کاری و سته‌م و تۆقاندن و مرۆڤ کوشتن هه‌یه ده‌یگرێته‌به‌ر و ئه‌گه‌ر له ریشه‌وه هه‌ڵنه‌که‌ندرێت،ده‌توانێت به‌رده‌وامی هه‌تایی به ژیانی خۆی بدات.دیکتاتۆری کرێکار هیچیتر نییه بێجگه وه‌سیله‌یه‌کی زانستی و شۆرشگێرانه بۆ ریشه‌کێشکردنی سیسته‌مێکی نامۆو سته‌مکار به مرۆڤ،شه‌رێکه بۆ کۆتایی هێنان به شه‌ڕه‌کان،کۆمۆنیزم شه‌ری مرۆڤه بۆ گێرانه‌وه‌ی خه‌سڵه‌تی مرۆیی خۆی.مرۆڤ له سه‌ره‌تاکانه‌وه له‌م شه‌ره‌دایه کاتێک هێشتا مارکس نه‌هاتبوو.\nمارکس مرۆڤێکی مه‌زن بوو،به باوه‌رم ئه‌وانه ده‌توانن بیناسن که له مانای تاڵی چه‌وساندنه‌وه ده‌گه‌ن و ئه‌وانه‌ی په‌ی به خه‌سڵه‌تی مرۆڤ و مرۆڤایه‌تی ده‌به‌ن.ناسینی مارکس،تێگه‌یشتن له کۆمۆنیزم،دیارده‌یه‌کی خۆناسی مه‌عنه‌وی زوڵاڵه له ناسینی مرۆف له خۆی وه‌ک مرۆڤ،دۆزینه‌وه‌ی مرۆڤایه‌تی مرۆڤه له خودی خۆیدا،تێپه‌ڕاندن و باڵابوونی مرۆڤه به پووچییه‌کاندا.به هه‌مانشێوه ترسناکی مرۆڤ و هه‌ر ئایدیایه‌ک له‌وه‌دایه کاتێک دژایه‌تی قووڵی خۆی له دنیاو ئیده‌ی به‌رابه‌ریخوازی و کۆمۆنیزم راده‌گه‌یه‌نێ و شه‌ری کۆمۆنیزم ده‌کات.مرۆڤ چه‌ند دوور بێت له بیری به‌رابه‌ریخوازییه‌وه،هێنده‌ش پڕ مه‌ترسییه،منداڵێکه له سکی ئه‌هریمه‌ندا..فاشیزم ئا له‌وێدایه…\nPrevious سه‌باره‌ت به زمانی ستانده‌ردی کوردیی\nNext له به‌رانبه‌ر وشه لاوێكی شه‌هید كراو،


بەمەبەستی گەشەپێدانی ئامادەكارییەكانی پرۆسەی سەرژمێری لە عیراقدا، كە وابڕیارە ساڵی داهاتوو ئەنجامبدرێت، ئەمڕۆ لەشاری هەولێر كۆبونەوەی سێیەمی نێوان دەستەی ئاماری كوردستان و دەزگای ناوەندیی ئاماری عیراق بەسەرۆكایەتی وەزیری پلاندانانی هەرێمی كوردستان بەڕێوەچو.\nلە پاش كۆبونەوەكە، دارا رەشید وەزیری پلاندانانی هەرێم لە پرێس كۆنفرانسێكی هاوبەشدا وتی "لەگەڵ وەفدێكی حكومەتی عیراقی كۆبوینەوە، كە مەهدی عەللاق راوێژكاری سەرۆك وەزیران و د.زیا عەواد سەرۆكی دەزگای ناوەندیی ئاماری عیراق ئامادەبون، لەو كۆبونەوەیەدا مەترسییەكانی خۆمان وەك هەرێمی كوردستان لەبارەی سەرژمێریەكە خستەڕو، كە وابڕیارە ساڵی داهاتوو ئەنجامبدرێت".\nوتیشی "ئەو مەترسیانەی هەمانە نەك ئێمە بەڵكو برایانی توركمان و سوننەكان و كریستیانەكانیش هەیانە، چونكە ئێستا دۆخی عیراق جێگیر و ئاسایی نییە، بۆیە ئەگەر ئەو سەرژمێریە لە دۆخێكی ئاساییدا بكرێت ئێمەش پشتیوانی دەكەین، چونكە سەرژمێرییەكانی دیكەی عیراق لەدۆخی نائاساییدا كراون، بۆیە هیوادارین ئەم سەرژمێرییە لە دۆخێكی ئاساییدا بكرێت".\nدواتر خالید شوانی وەزیری كاروباری هەرێم و بەغدا وتی "ئێمە وەك هەرێمی كوردستان لاریمان نییە لەسەرژمێری گشتی، بەڵام لەم دۆخەی ئێستادا ئێمە نیگەرانین و نامانەوێت بەمشێوەیە بكرێت، كە ئێستا حكومەتی عیراق دەیەوێت، بۆیە بەهیوای ئەوەین ئەو ئامادەكاریەی هەیە لە روی هونەری و لۆجستی تەواوبن و دواتر لایەنی سیاسیش كاری لەسەر بكات، چونكە ئەو سەرژمێرییەی هەیە كاریگەری دەبێت لەسەر داهاتوی كاری حكومەتەكانی هەرێم و بەغدا، بۆیە ئەو لیژنەیەی كاری سەرژمێرییەكە دەكات دەبێت ئەو مەترسیانە بڕ‌ەوێنێتەوە و ئەو دانیشتوانە رەسەنەی هەیە لە ناوچەكاندا تۆماربكرێن، ئێستاش دوای ئەم كۆبونەوەیەی ئێمە چاوەڕوانی كۆبونەوەكانی داهاتوی نێوان هەرێم و بەغدا دەكەین، كە ئامادەكاریە لۆجستییەكان لەو چوارچێوەیەدا چۆن دەبێت و دواتر بەراپۆرتێك دەخرێتە بەردەم هەردوو حكومەت بۆ زانینی ئەوەی چی دەكرێت و ئێمەش چ بڕیارێك دەدەین".\nلای خۆیشیەوە مەهدی عەللاق راوێژكاری سەرۆك وەزیرانی عیراق وتی "بەپێی ئەوكاتەی لەبەردەستمانە كاردەكەین بۆ سەرژمێری، كە بەشێوەیەكی روون و ئاشكرا بكرێت و هەموو ئەو بوارانەش لەبەرچاو دەگرین كە هەندێك ناوچە دەبێت مامەڵەی تایبەتی لەگەڵ بكرێت و ئەو ناوچانە بەپێی راسپاردە نێودەوڵەتیەكان كاری لەسەر دەكەین، چونكە ئەو لیژنە ئامادەكاریەی ئێستا كاردەكات، شارەزایانی ناوخۆو نێودەوڵەتیمان لەگەڵدایە".\nئاماژەی بەوەشدا، ئەو پرۆسەیە، پرۆسەیەكی گەورەیە و پێویستیمان بەكات هەیە بۆ ئامادەكارییەكان، كە ئێستا بەڕێوەدەچین و تا كۆتایی مانگی 10ی ساڵی داهاتوو بەردەوام دەبێت، بەڵام پێویستیمان بە هاوكاری سیاسی هەیە، سەرژمێری گشتی لە وڵاتان بەپێی بەرنامەی 5 یان 10 ساڵی دەبێت و لەوڵاتانی پێشكەوتوو بەشێوەی رۆژانە دەكرێت، ئێمە هەوڵدەدەین ئەو سەرژمێرییە بە پاكترین شێوە ئەنجام بدەین.\nهەر لە پرێس كۆنفرانسەكەدا، د.زیا عەواد سەرۆكی دەزگای ناوەندیی ئامار لە وەزارەتی پلاندانانی عیراق وتی "ئێستا بنەما سەرەكی و گشتیەكانی ئەم پرۆسەیە داڕێژراون و كاریان لەسەر دەكەین و هەمومان بەیەكەوە كاردەكەین و بەپێوەرە نێودەوڵەتییەكان بەڕێوەدەچین، هەروەك پەیوەندی تەواومان لەگەڵ دەستەی ئاماری هەرێم و وەزارەتی پلاندانانی هەرێم هەیە، دیارە ئەو پرۆسەیە چەند ساڵێك دواخراوە، بەڵام هیوادارین ئەمساڵ ئامادەكارییەكان بكرێن و ساڵی داهاتوو پرۆسەكە بەڕێوەبچێت".


تەقینەوەی مین لە سنوورەکانی شاری شنۆ کەسێکی بە توندی بریندار کردووە – چاونیوز\nبەپێی هەواڵی گەیشتوو بە چاونیوز، سەر لەبەیانی ئەمڕۆ شەممە ١ی سەرماوەزی ١٣٩٩، لە سنووری نێوان ڕۆژهەڵات و باشووری کوردستان لە شوێنێک بەناوی هەوارە ئێسک سەر بە دەڤەری شاری شنۆ هاونیشتمانییەکی تەمەن ٤٢ ساڵە بەناوی عەزیز ڕونما بە سەختی بریندار بووە.\nسەرچاوەیەک لەم بارەیەوە بە چاونیوزی راگەیاندووە، عەزیز ڕونما چەند سەر مەڕێکی پێ بووە و لە خاڵی سنووری هەوارە ئێسک کەوتووتە سەر مین و لاوقێکی پەڕیوە.\nتەقینەوەی، مین، شنۆ، چاونیوز\t2020-11-21\nتاگەکانی بابەتتەقینەوەی، مین، شنۆ، چاونیوز


وەفدێكی یەكێتی نیشتیمانی كوردستان سەردانی بارەگای بەرەی توركمانیان كرد\n2022-05-19 19:30 130 جار بینراوە کۆمێنت\nئەمڕۆ پێنچ شەممە (19/5/2022)، لە شاری هەولێر، وەفدێكی یەكێتی نیشتیمانی كوردستان بەسەرپەرشتی هەڤاڵ (ئەمین بابەشێخ) ئەندامی مەكتەبی سیاسی و لێپرسراوی مەكتەبی پەیوەندیەكان و بە ئامادەبوونی (دكتۆر میران محەمەد عەباس) ئەندامی مەكتەبی سیاسی و (حمەی حمە سعید و سالار سەرحەد) ئەندامان سەركردایەتی، سەردانی بارەگای بەرەی توركمانیان كرد و لەلایەن بەرێز (ئایدن مەعروف) ئەندامی مەكتەبی سیاسی و لێپرسراوی بەرەی توركمانیی لە هەرێمی كوردستان پێشوازیان لێكرا.\nلە كۆبوونەوەكەی جەختكرایەوە كە سیستەمی سیاسی لە هەرێمی كوردستان ڕەنگدانەوەی پێكهاتە فرەیی بێت، دژی هەر هەوڵێكیش بوەسترێتەوە بە ئاراستەی دەستكاریكردن بۆ ڕێژەی كورسیی كۆتای پێكهاتەكان و لەباربردنی ژینگەی پێكەوەژیانی لە هەرێمی كوردستاندا، دەشبێت نوێنەری راستەقینەی پێكهاتەكان لەناو دەسەڵاتی یاسادانان و جێبەجێكردن نوێنەرایەتی پێكهاتەكان بكات.\nهاوكات وەفدەكەی یەكێـتی جەختی لە بەهێزكردنی یەكڕیزی نیشتمانی و پاراستنی سەقامگیری هەرێمی كرد لە رێگەی بەشداری هەموو پێكهاتەكان بۆ بەرجەستەكردن و فەراهەم كردنی ئارامی و خۆشگوزەرانی زیاتر بۆ هاووڵاتیان، و پاراستنی مافی تەواوی پێكهاتەكان بۆ پیادەكردنی ڕۆڵی كاریگەریان و دەستەبەركردنی مافەكانی پێكهاتەی توركمان بە تایبەتی، لەسەر ئەو بنەماییەی یەكێتی یەكێتی نیشتیمانی كوردستان شانازی بەو رێبازە پێرۆزەی مام جەلالەوە دەكات كە خۆی بە پارێزەری راستەقینەی مافی سەرجەم پێكهاتەكان دەزانێت.


زیانەکانی بەراوردکردن لە نێوان منداڵان.\nپەروەردەکردنی منـداڵان بە ئەرێنی و دروسـتی، بەرپـرسیارێتییەکی گەورە و ئەرکـێکی قورس و زۆر هەستیارە، لە ئەستۆی خێزانەکان بە گشتی و دایکاندا بە تایبەتی. هەندێ رەفتاری نادروست و هـەڵە لە لایەن دایکان و باوکانەوە، منداڵەکـانیان تووشی فـشار و گەلێ کێشەی دەروونیی نەخوازراو دەکەن کە لە ئەمڕۆ و داهاتووشدا رەنگـدانەوەیەکی نەررێنـیان لە کەسـایەتی و لە ژیـانیانـدا دەبـن.. منـداڵان باجـێکی زۆری ئـەم هـەڵانـەی دایکـان و باوکـانیان دەدەنەوە.\nبێگومان هەموو دایکان و باوکان هیواخوازی ئەوەن، کە منداڵەکانیان باشترین منداڵبن و داهاتوویەکی گـەش و پایەیـەکی بەرزیـان هەبێـت و مایەی رێـز و شانـازییابن.. بەڵام ئەمە ئـەوە ناگەیەنێت کە پاکـانە بۆ هـەڵە پەروەردەییەکـانیان بکەین لە پەروەردکـردنی منـداڵەکـانیاندا، هەرچەنـد کە ئـەم هەڵانـەشـیان بێ مەبەسـتبن و لە نەزانیـنیانـەوە بن.\nیەکێک لە گەورەترین ئەو هەڵە زیان بەخشانەی باوکـان و دایکـان لە پەروەردەکردنی منداڵەکانیانـدا تێیکەوتوون و تێیدەکەون، بەراوردکردنی منداڵەکانیانە بە مـنداڵانی تـر. لەوانەیە ئەم هەڵەیە بەسەر کەسانێکی وەکوو ئێوەش هاتووبێت و دەرد و زیانەکـانی بەراوردکـردنتان بە منـداڵانی تـر چێشـتووبێت.\nبەشی زۆری دایکـان و باوکـان، سەرەڕای ئـەوەی کە دەزانـن بەراوردکـرن لە نێوان منـداڵانـدا کارێـکی هـەڵـە و زیـان بەخـشە و کـاردانەوەیـەکی خـراپی لێـدەکـەوێتـەوە، کەچی درێژە بەم رەفتارە زیان بەخشە دەدەن، منداڵەکانیان لە گەڵ خوشک براکـانیان و لەگەڵ منـداڵانی کەسـوکـار و هـاوڕێ و دراوسی و ناسـیاوەکانیادا بەراورد دەکەن.\nبەراوردکردن لە نێوان منداڵانـدا، هەر بە دایک و باوک و خـێزانەکانەوە نەوەستاوە، بەڵکو تەشـنەی کـردووە و بەشـێک لە مامـۆسـتایانی قـوتابخـانەکانیش ئـەم هەڵـەیە دەکەن و قوتابییەکانیان بە یەکتری بەراورد دەکەن، لەگەڵ ئەوەی کە مامۆستاکان لە هەموو کەسێک باشتـر ئەم راستییە دەزان، کە لە رووی زیـرەکی و بەهـرە و توانـا زەینی و هـۆشییەکـانـدا، جـیاوازی لە نێوان منداڵانـدا هـەیە. پێویستە رەچـاوی ئـەم جیاوزیانە بکەن و هیـچ قوتـابییەک بە قوتـابییەکی تـر بـەراورد نەکـەن.\nهـاوڕێیەکم وتی: من زۆ رقـم لە بابەتی بیرکـارییە، هۆکارەکەشی ئەوەیـە کە لە پۆلی دووەمی قوتابخانەی ناوەنـدی بووم.. لەگەڵ ئامۆزاکەمدا لە هەمان پۆڵـدا بووین، ئەو بیرکاریـدا زیرەک بوو. ماموستای بیرکـاریمان هەموو جارێک پێی دەوتم: بڕوانە کە ئامۆزاکەت چەند زیرەکە، چەند بە خێرایی وەڵامی پرسیار و راهێنانەکان دەنووسێت، ئەی تۆ بۆ وەکو ئامۆزاکەت نیت و ناتوانیت بە ئاسانی وەڵامی پرسیارەکان بدەیتەوە؟ ئەم بەرواردکـردنەی مـن بـە ئامـۆزاکەم و دووبـارەکـردنەوەی چەنـدین جـار. تا رۆژێک خۆم پێنەگیرا و بە مامۆستاکەم وت: مامـۆسـتا ئەی تۆ بـۆ وەکو مامۆســتا سامان دوکـتۆرات لە بیرکاریـدا وەرنەگرتووە؟ ئەم قسەیەم تەنگەی مامۆستای گرت و لەبەرچـاوی هـاوڕێ قوتابییەکـانمـدا زلـلەیەکی مـزری لـێدام.. هەستی بـرینـدارکـردم. لەو رۆژەوە رقـم لە بیـرکـارییە، لەو کـاتەدا رقـیشم لە ئامـۆزاکـەشم دەبــۆوە.\nلێکـۆڵینەوەیەک ئامـاژە بەوە دەکـات، ئـەو منـداڵانەی کە قـوربانیی بەراوردکـردنن بە منـداڵانی تر، دووچاری متمانە بە خۆنەبوون بوونە. زۆر جاریش هەست بەوە دەکەن، کە هیچیان لەباردا نییە و بە کەڵکی هیچیش نایەن، لە شوێنی شیاویشـدا نین. ئەمەش بە شێوەیەکی گشتی لە خوێندن و لە ژیانیاندا رەنگیداوەتەوە و کاردانەوەیەکی نەرێنی بۆ دروست کردوون. تا رادەیەک رەشبینیشی کردوون و هەست بە بێ ئومیدی دەکەن.\nبەراوردکـردن لە نێـوان منـداڵانـدا، ئـەم لایەنـانە دەگـرێتەوە:\n١ـ بەراوردکـردن لە زیـرەکی و بلـیمەتی لە توانـا هـۆشییەکانـدا.\n٢ـ بەراوردکردن لە هـێزی بازووەکان و لە بەهـرە جـووڵەییەکاندا لـە نێـوان منـداڵاندا. بۆ نموونە: دایکێک داوا لە کوڕەکەی دەکات خۆت لە قەرەی فڵانە منداڵ مەدە چونکە ئەو لە تۆ بەهـێزترە.. یا ئەی تۆ بۆ وەکو براکەت وەرزش ناکەیت و کێشت داناگـریت؟\n٣ـ بەراوردکـرن لە خوێندندا: بەراوردکردنی قوتابییەک بە قوتابیانی تر لە لایەن دایک و باوک و مامۆستاکەیەوە.. وەکوو: تۆ بۆ وەکو فڵانە قوتابی نمرەی بەرز وەرناگریت؟ تۆ بۆ بە یەکەمی پۆلـەکەت دەرناچـیت؟\n٤ـ لەبارای توانای هونەریدا: وەکوو بەهرە و توانای وێنەکێشان، گۆرانی وتن، نواندن. ئەوە هەڵەیە کە دوو تابلۆی وێنەکێشانی دوو قـوتابی بە یەکتری بەراورد بکەین، با لە تەمـەنێک و لە پۆلێکـیشدا بن، چونکە هەر منـداڵێک بە شـێوازی خۆی گـوزارشت لـە هـزر و لە خەون و لەو بیرۆکەیەی کە لە خەیاڵـیدایە دەکـات.\n٥ـ بەراورکردن لە جوانی و بەژن و باڵادا: بە تایبەتیش بەراوردکردن لە نێوان کچاندا، بۆ نموونە: کە دایکـێک بە بـەر چـاوی کچـێکی بە کچـێکی تـری دەڵـێت تـۆ جـوانیـت. خوشکەکەی غیرەی لێدەکات و ئەو هەسـتەی لا دروست دەبـێت کە خۆشـکەکەی لـەم جوانتر و شەنگتر و باڵا رێکترە، وا دیارە من ناشیرین و باڵا ناڕێکم، ئەگینا دایـکم بە منیشی دەوت جوانیت. ئەمە دەبێتە گرێیەکی دەروونیی لای ئەم کچەی، رەنگە رقی لە خوشکەکەشی بێتە. یا لە بەردەم کچەکەیدا، ستایشی کچی هاوڕێکەی دەکات و دەڵێت: کچی هاوڕێکەم، زۆر لەبلەبان و قسە قوت و خۆشە.. خۆزگە کچەکەی منیش وابوایە.\nبەم خـۆزگەیەی کچی هـاوڕێکەی لە بەرچـاوی کچەکەی دەخات و رقی لـێدەبێتەوە.\nزیانەکانی بەراوردکردنی منداڵـێک بە منـداڵانی تـر زۆرن، لەوانـەش:\n١ـ هەستکـردنی منـداڵ بە خۆبـەکەمـترزانین: گەر بە هەمیشەیی منداڵەکتان بخەنە ژێر فشاری بەراوردکردن بە منداڵانی تر. بارگرانی و بێزاری و وەرستبوون بۆ منداڵەکەتان دروست دەکەن. کارتێکردنێکی نەرینی لە راپەڕاندنی کارەکانیدا رەنگـدەداتەوە. چونکە ئەو منداڵەی بە هاوڕێکانی یا منداڵانی تر بەراورد دەکرێت، کە نەتوانێت خۆی یەکسان و هاوتابکاتەوە لەگەڵیاندا. متمانە و بڕوای بە توانای خۆی نامێنێت. سەرەڕای ئەمەش هەستی رق و ئیرەیی و چکوسی بەرانبەر بەو هـاوڕێ و ئەو منـداڵانە لادروست دەبێت و هـاوڕێتیشیان سارد و کـاڵ دەکـاتەوە. دایـک و بـاوک لە بریتـیی ئـەوەی کە منداڵـەکەیان تـووشی دۆخـێکی نەخـوازراوی وا بکەن.. باشـتر و دروستر وایە، کە دەست بەسەر خاڵە لاوازەکـانیدا بگـرن و لەگەڵـیدا دابنیشن و پێکەوە چارەسەری گونجـاویان بۆ بـدۆزنەوە.. پێویستیشە سـتایشی لایـەنە ئەرێنییەکانیشی بکـەن.\n٢ـ کەبوونەوەی رێـزگـرتن لە خـود: بەراورکردنی منـداڵێک بە منداڵانی ئاست بەرزتر ئـەو بـڕوایە لای ئـەو منـداڵە دروست دەبێت، کە هـاوڕێکانی لـەو زیاتـرن، ناتـوانێت. کارێکی باشی ئەوتۆ ئەنجـام بـدات، کە بە دڵی دایک و باوکی بێت و لێی رازیبن. ئەم هەستەشی زیانێکی زۆری پێدەگەیەنێت. تەنگ بە گەشەکردنی کەسێتی و پێشکەوتنی ئاکادیمیی لە خوێنـدنـدا پێ هەڵـدەچنێت. بۆیە پێویستە دایکـان و باوکـان بـروایان بە جـیاوازیی توانـا و بەهـڕەی تـاک هـەبێت، بە تایبەتیش لە منداڵانـدا، کە خاوەنی هەستێکی ناسک و دڵێکی پاکن.. گەر گەورەکان فـێریان نەکەن ئـەوان رق و کـینە و ئیـرەیی و چکوسی نـازانـن.\n٣ـ کەمبوونەی بایەخدان بە باشکردنی کارەکانیان: گەر بێت و دایک و باوک کۆشس و بەهـرە و کارە ئەنجـامدراوکانی منداڵەکـەیان، پشتگوێ بخـەن و بایەخـیان پێ نـەدەن و بە هەنـدیان نـەزانن، دەستخـۆشی و ئافـەرینی منـداڵـەکەیان نەکـەن و بە ئەنجـامـدراوە باشترەکانی هاوڕێکـانی بەراوردیـان بکەن و بە چـاوێکی کەمتر لە بەهـرە و تواناکانی منداڵەکەیـان بـڕوانن.. وا لە منـداڵەکەیـان دەکەن کە ساردبێتەوە و چـیتر خۆی مانـدوو نەکـات.. چونکە دایـک و بـاوکی لە بەهـرە و کارەکـانی نـاڕازیـن و بە هەنـدی نـازانن. هەستیش بە شـەرم دەکـات و گۆشـەگـیر و دوورە پـەرێـز دەوستـێت، لـەوە دەتـرسێت کە دایـک و بـاوکی بە منـداڵی میـوانەکــانیان بـەراوردی بـکەن و بیشکـێننەوە.\n٤ـ لەدەسـتدانی بەهـرەی داهـێنان: گەر بەهـرە و خـەون و توانـا تایبەتمەنـدییەکـانی منداڵەکەتـان لەبەرچاونەگرن و هانی نەدەن بۆ درێـژەپێدان و پێشکەوتن و داهـێنانی زیاتر و باشتر و، پەرپێدان بە بەهـرە و ئارەزووەکانیان. بەراوردیان بکەن بە بەهـرە و منداڵانی بەهرەمەنتر و داهـێنەرتر، منداڵەکەتان وا لێکیدەداتەوە کە شکستی هـێناوە و پێویست بە درێـژەپێـدان ناکـات و حـەزی داهـێنانی تێـدا دەمـرێت.\n٥ـ دابـڕانی نێوان منـداڵ و دایـک و بـاوکی زیاتـر دەبێت: بەراوردکـردنی منـداڵەکەتـان لەگـەڵ منـدالانی خـزم و ناسـیاو و هـاوڕێ و دراوسـێ، یا لەگـەڵ خوشـک و بـراکـانی، هۆکارێکە بۆ دروست بوونی گـرێی دەروونی بۆ منـداڵەکەتان، هەست بـەوە دەکـات کە ئەو پەسەنـد نییە و خۆشـتان ناوێـت و لەبەردڵاتـان نییە و لێی رازی نین.. بۆیـە حـەز بەوە دەکات مـاوەی دابـڕان و دوورکەوتنەوەی لێتانەوە بپارێـزێت و هـێندە بەلاتـانەوە نەیات.. ئەمەش خاڵـێکی نەرێنییە و پەیـوەنـدی و خۆشـەویستیی بۆتـان لاواز دەبـێت.\n٦ـ بەراوردکـردن دوژمنـایەتی دەخاتە نێـوان منـداڵانەوە: بەراوردکـردنی منـداڵەکەتان بە منـداڵانی تر، لە جـیاتی ئەوەی ستایشی ئەو منـداڵانە بکات، هەستی دوژمنایـەتی و رقـلێبوونەوەیانی لا دروست دەبێت، ئەم بەراوردە پاڵـنەریشە بۆ ئەوەی بە نادروستی رەفتار و هەڵسوکەوت لەگەڵیاندا بکات. چونکە غیرەیان لێدەکات و ئیرەییان پێدەبات، دووریش نییە کە دوژمنایەتی و شەڕ و ئاژاوە لە نێوانیاندا دروست بێت و ئەنجامێکی خـراپی لێبکەوێتەوە.\n٧ـ بەراوردکردن پەیامێکی نێگەتیڤە بۆ منداڵەکەتان: کاتێک دایک و باوک بەراوردی منداڵەکەیان لەگەڵ منداڵانی تردا دەکەن، ئەو پەیـامەیان پێـدەگەیەنن، تـۆ بێ توانـایت و هیچت لەدەست نایـات، بۆیە پێویستە خـۆت بە منـداڵانی تر بەراوردبکـەیت و چـاو لەوان بکەیت.. ئەم بۆچوونە هەڵەیەشتان، وا لە منداڵەکەتان دەکات کە بەهای خۆی لەدەست بدات و ببێت بە پاشکۆی منـداڵانی تر.. لە خـۆشی رازی نابێت و هەست بە دڵـنیایی و دەروون ئاسوودەیی ناکـات.\n٨ـ بەراوردکردن وا لە منداڵەکەتان دەکات، کە رستەگەلێکی لەم جۆرە بەکاربهـێنن: من لە فڵان منـداڵ باشـترم.. یا من لە فڵان منداڵ خەراپـترم.. یا من جیاوزتـرم لەگەڵ منداڵانی تردا.."باشترم ـ خراپترم ـ جیاوزاترم" ئەم وشانە خۆبەراوردکـردنە لەگـەڵ منداڵانی تردا. منداڵەکەتان وای لێدێت هەمیشە بە منداڵانی تر خۆی بەراورد بکات.\n٩ـ منـداڵ دوای خۆشەویستی دەکەوێت: هەموو منداڵـێک دەیەوێت پـاراوی سـۆز و خۆشـەویستیی دایک و باوکی ببێت. کە منداڵەکەتـان دەیـەوێت بێ جـیاوازی وەکوو خوشـک و براکـانی تـری خۆشـەویستیی پێ ببەخـشن و نـازی هەڵـبگرن.. بـۆ ئـەم مەبەستەش دەیەوێت کاری لە توانـا بەدەر ئەنجام بدات، لە چـوارچـێوەیەکـدا دەژی کە لـە توانـای سـروشتی خـۆی زیاتـرە. هـەر بـۆ ئـەوەی کە ئـێوەی دایـک و بـاوکی لێی رازی ببن.\n١٠ـ زیـادەڕۆیی لە بەراورکـردنـدا: بێ لەبەرچـاوکـرتنی جـیاوزی لە بەهـرە و توانـا و بـارودوخ.. هەنـدێ لـە منـداڵانی جیاواز لەگـەڵ منـداڵانی تـردا، تـووشی لەخـۆبـایی و لەخۆدەرچـوون و فـیززلی دەبـن، لەوانـەیە ئەم خەسـڵەتە نەرێنییە ببـێتە خـوویـان.\n١١ـ بەراوردکـردنی منـداڵ بە منـداڵانی تر، هۆکارێکە بۆ شەرمکردن و گۆشەگیری و خۆدوورگـرتن و ناکۆمـەڵایەتی. کەم دووە و حەزناکات تێکەڵاوی دانیشتن و کۆڕبێت.\n١٢ـ منـداڵان لە هەموو بوارەکـاندا وەکوو یەک بەهـرەمەنـد و بە توانـا و پێرفێکت نین. منداڵ هەیە لە بیرکاریـدا زیرەکە.. هەیە لە زماندا زیرەکە.. هەیە لە وێنەکێشاندا.. هەیە لە نوانـدا.. هەیە لە موزیک و گۆرانیـدا، هەیە لە هۆنراوە و وتار خوێندنەوەدا،...هـتد.\nدایکـان و باوکـانی خۆشـەویست، مامۆستایانی هـێژا و دڵسۆز: بەراوردکردن لە نێوان منـداڵەکـانتان و قوتابییەکـانتان و منـداڵانی تر و قوتابیـانی تر، زیـانێکی مەتـرسـیداری نەخـوازراوی لێدەکەوێتەوە، هۆکارێکە بۆ گەلێ کـێشە و گـرێی دەروونی و بارگـرژی.\nرەنگـدانەوەیـەکی خـراپیشی لەسەر کەسـایەتی و ژیـانی ئەمـڕۆ و داهـاتووی منـداڵان دەبێت و هـۆکـارێکیشە بـۆ رق و دژایـەتی و دوژمنـایەتی لە نێـوان منـداڵانـدا.\nخۆ ئەگەر بەراوردکـردن لە نێوان منداڵاندا، بە ئاراستەی پۆزەتیف بێت، واتا ئەگەر بۆ ئەوەبێت کـە منداڵەکـانتان چـاو لە منـداڵانی ئاسـت بەرزتـر و زانـا و دانـاتر لـە خۆیـان بکەن، هەوڵبـدەن وەکوو ئەوان ئاستی خۆیـان بەرزبکەنەوە و سـوود لە زیـرەکی و لە ئەزموونەکانی هاوڕێکانیان وەربگـرن، بە رووحێکئ وەرزشیـیەوە ململانێ و کـێـبڕکێ لەگـەڵ یەکتریـدا بکەن لە پێناوی زیاتـر فێربوون و داهێنان و پێشکەوتـن، ئەمە مایەی بەخـتەوەری و پێشکەوتـن و سوودبەخـشینە نەک زیـان پێگەیاندن.. پەروەردەکـردن و راهـێنانی منـداڵان بە ئاراسـتە ئەرێنییەدا، لە سایەی دایکاـن و باوکـان و مامۆسـتایانی هـۆشـیار و هـەستیار و دووربیـن و شـارەزایـانی پـەروەردەی ئـەرێنـیـدا دێتـەدی.\nتا رادەیـەک سـوودم لـەم سەرچـاوانە وەرگـرتـوون:\n١ـ (اضـرار المقارنة بین الاطـفال ـ مجـلة هـي ـ یمـام سـامی).\n٢ـ (المقـارنة بین الاطـفال ـ من اکـثر اخطاء الـتربیة شیـوعا ـ هالة الشحات).\n٣ـ (لماذا نصر علی المقـارنة بین الاطـفال ـ تربیة الاطـفال والصحة النفسیة).\n٤ـ (الاطـفال من الجنة ـ دکتور جـون جـرای ـ ٢٠١٨).\n٥ـ (ادوات التهـذیب الایجابي في الـتربیة ـ دکتور جـین نیلسن و ماری نیلسن ـ ٢٠١٨).


مه‌حه‌مه‌د ساڵح بردیل، حاكمی ویلایه‌تی بادغیز ئه‌مڕۆ دوشه‌ممه رایگه‌یاند، به‌گوڕی 5.3 پله‌ی رێخته‌ر بومه‌له‌رزه‌یه‌ك ناوچه‌ی قادسی سه‌ر به ویلایه‌تیى بادغیزی گرته‌وه، به‌وهۆیه‌شه‌وه 12 كه‌س مردون و چه‌ند كه‌سێكی دیكه‌ش برینداربون.\nبه‌پێ تۆڕی هه‌واڵی فرانس پرێس، مه‌حه‌مه‌د ساڵح بردیل رایگه‌یاندوه، بومه‌له‌رزه‌یه‌ك بوه‌ته هۆی روخانی سه‌قفی ژماره‌یه‌ك له ماڵه‌كان و زه‌ره‌ر و زیانێكی ماددی زۆری لێكه‌وتوه‌ته‌وه و به‌پێ داتا ته‌ندروستییه‌كانیش 12 كه‌س مردون و ژماره‌یه‌كی دیكه‌ش بریندارن، تیمه‌كانی فریاگوزاری و ته‌ندروستیش به‌هانای برینداره‌كانه‌وه چون.\nبه‌هۆی بومه‌له‌رزه‌كه‌وه زیانێكی زۆر به‌ر ماڵی هاوڵاتیان كه‌وتوه\nوتیشی، "به‌هۆی بومه‌له‌رزه‌كه‌وه زیانێكی زۆر به‌ر ماڵی هاوڵاتیان كه‌وتوه و به‌شێكی زۆری ماڵه‌كان داڕوخاون، له نێوان بریندار و مردوه‌كانیشدا ژن و منداڵ و بونی هه‌یه".\nبومه‌له‌رزه‌یه‌كی به‌هێز ناوچه‌ی قادسی سه‌ر به ویلایه‌تی بادغیزی ئه‌فغانستانی گرته‌وه\nسه‌نته‌ری روپێوی جیۆلۆجی ئه‌مریكاش رایگه‌یاند، ئه‌مڕۆ بومه‌له‌رزه‌یه‌كی به‌هێز ناوچه‌ی قادسی سه‌ر به ویلایه‌تی بادغیزی ئه‌فغانستانی گرته‌وه و ئه‌و زه‌مین له‌رزه‌یه‌ش به گوڕی 5.3 پله‌ی رێخته‌ربوه.\nبه‌هۆی هه‌ڵكه‌وته‌ی جوگرافی ئه‌فغانستانه‌وه، زۆربه‌ی بومه‌له‌رزه ئه‌و وڵاته ده‌گرێته‌وه و زه‌ره‌ر و زیانی مادیی و گیانی زۆریش به‌دوای خۆیدا ده‌هێنێت، به‌هۆی ئه‌وه‌ی شێوازی ماڵه‌كان به‌شێوه‌یه‌كی نادروست بنیادنراون و هیچ مه‌رجێكی پاراستنیان تێدانییه.


بەشێک لە دیمانەی ئامی ستێکلەری فیلمساز و هەیدن هێرێرای نووسەری ژیاننامەی کالۆ – sulyon.com\nبەشێک لە دیمانەی ئامی ستێکلەری فیلمساز و هەیدن هێرێرای نووسەری ژیاننامەی کالۆ\nŞêwekari July 3, 2021\nلە ئینگلیزییەوە: هەنگوین ڕەفیق\nئامی ستێکلەر: ئەم پرسیارە کەمێک فراوانە، بەڵام دەتوانی بە پوختی باسی ئەوە بکەیت، کە چۆن ئەو ڕووداوە بڕیاردەر بوو لە بوونی کالۆ بۆ ئەو کەسەی کە هەبوو؟\nهایدن هێرێرا: ئەو نەدەبوو بە نیگارکێش، ئەگەر ئەو ڕووداوە ڕووی نەدایە، دەبوو لە ناو جێگادا بمێنێتەوە. خۆی دەڵێت کە لە ناو جێگا بێزار بوو و پێویستی بە شتێک بوو تاکوو یارمەتی بژێوی خێزانەکەی بدات، بۆیە دەستی کرد بە نیگارکێشان. نیگارکێشان کارێک بوو کە دەیتوانی لە ماڵەوە بیکات، تا ماوەیەکی زۆر توانای چوونەدەرەوەی نەبوو، تاکوو کارێکی دیکە بکات.\nپێش ڕووداوەکە دوو کاری هەبوو؛ هیچیان کاری جیددی نەبوون، بەڵام ڕووداوەکە ئەوی کرد بە نیگارکێش. ئەمەیش تەنها لەبەر ئەوە نا کە کارێکی پراکتیکییە، بەڵکوو لەبەر ئەوەی کە پێویستی بە شتێک بوو دەستی پێوە بگرێت. بۆیە پێموایە کێشان و دووبارە کێشانەوەی وێنەی خۆی، ڕێگایەک بوو تاکوو شتێک دروست بکات کە دەیتوانی لەسەری بەردەوام بێت و ئارامی بکاتەوە.\nستێکلەر: پێت وایە پۆرترەیتەکانی خۆی، لایەنێکی گرنگی بوونی کالۆیە بە نیگارکێش؟\nهێرێرا: پێم وایە بەشێکی پێویستییەک بوو تاکوو خۆی بناسێت و بە جۆرێک هەست بە ڕاستەقینەبوونی بکات، یاخود وەکوو تاکەکەس لەناو دنیای گشتیدا ئەوەندە هەست بە لاوازی نەکات. ئەمە شتێکی بەرجەستەیی بوو، ئەگەر وێنەی خۆت بکێشیت، تۆ بۆ هەمیشە لەوێدا دەمێنیتەوە. لەگەڵ ئەوەیشی ئەو لە مردن نزیکبووەوە و هەستی بە نزیکییەکی ترسناک دەکرد لە مردن. بە جۆرێک لەناو ئەو وێنە جێگیر و بەرجەستەیەی خۆی هەستی بە پارێزراوی دەکرد.\nستێکلەر: پێت وایە لەگەڵ بەرەوپێشچوونی وەکوو نیگارکێشێک، وەک هاندەرێک لەگەڵیدا مابێتەوە لە دروستکردنی پۆرترەیتەکانی خۆیدا؟ کە هەوڵی ئەوە بدات باڵانسێک دروست بکات، یاخود بیەوێت شتێک بڵێت؟\nهێرێرا: بەڵێ، هەر لە سەرەتاوە هەمیشە هەستم بەوە کردووە پۆرترەیتەکانی فریدا کالۆ، ڕێگایەک بوون بۆ ئەوەی خەڵک بە فریداوە ببەسترێن. زۆربەی جار وەکوو دیاری دەیبەخشی بە هاوڕێکانی؛ دەیویست لە بیری کەسەکاندا بمێنێتەوە. سەرنجڕاکێشە کە وێنەی دیێگۆ لەناو بیری خۆیدا و لەسەر ناوچاوانی خۆی دەکێشێت، بەڵام دواتر وێنەکانی خۆی بۆ ئەوە بوون کە لە بیری کەسانی تردا جێی خۆی بکاتەوە.\nئەو نەک تەنها نەیدەویست پشتگوێ بخرێت، بەڵکو دەیویست بایەخێکی زۆریشی پێ بدرێت و خەڵک سەرنجی بدەن. پێم وایە ئەمانە بە هۆی ئەو ڕووداوە و نزیکبوونەوە لە مردن بەهۆی نەخۆشی پۆلیۆوە بوو، هەروەها هەبوونی هەندێک جۆری تەنهایی بوو لە تەمەنی منداڵیدا.\nلە ڕاستیدا ئەو کەسێکی زۆر تەنها بوو، نیگارەکانی دەرخەری ئەوەن، دابڕان لە نێوان خۆی و هەموو شتێکی دەوروبەری. هەموونیگارەکانی دەربارەی دابڕانە، دوا جار هەبوونی نەخۆشی پۆلیۆ و مانەوە لە ژوورێکدا بۆ ماوەیەکی درێژ، هەستی دابڕانی پێ دەبەخشێت.\nستێکلەر: جێی سەرنجە پیاوێکی هەڵبژارد کە پێویستی بە بایەخپێدانی زۆر لە خۆی زیاتر بوو، بەردەوام و جار لە دوای جاریش فریدای بەجێ دەهێشت.\nهێرێرا: ئەوە لە مرۆڤەکاندا باوە، ئەگەر دایک و باوکێکی فەرامۆشکەرت هەبێت، بە دوای پیاوێکی فەرامۆشکەریشدا دەگەڕێیت.\nستێکلەر: پێت وایە لەبەر چی ئەوەندە پەیوەست بوو بە ئەوەوە؟\nهێرێرا: بە ڕیڤێرا؟ ئەو هەمیشە دەیگوت کە لەبەر ئەوەیە ئەم مەمکەکانی ڕیڤێرای خۆش دەوێت، ئەویش سمێڵی فریدا. ئەوان حەزیان لەم لایەنانەی یەکتری بوو. ئەو حەزی لەو لایەنە دڕ و بەهێز و ڕاستەقینەیەی فریدا بوو. فریدا ڕاستەقینە، ڕەسەن، گاڵتەچی و بە زەبر بوو، ئەویش حەزی لە لایەنە فێمینینەکەی ڕیڤێرا بوو. بەڵام من پێم وایە لە سەرەتاوە فریدا بەوەوە پەیوەست بوو بوو، چونکە بەناوبانگ بوو، لەگەڵ ئەوەیشدا تەمەنیشی زۆر گەورەتر بوو لە خۆی.\nئەو باوکی زۆر خۆشدەویست، گەورەبوونی تەمەنی ڕیڤیراش ڕەنگە پەیوەندیدار بێت، بەڵام لەگەڵیشیدا بلیمەت و قسەخۆش و شیرین بوو. بۆ هەندێک کەس ڕیڤێرا سێکسیش دەردەکەوت. زیرەکیەکەی ڕۆڵیکی گەورەی هەبوو لەمەدا، پێشی وابوو قسەکردن لەگەڵ ژنان زۆر سەرنجڕاکێشترە وەک لەگەڵ پیاوان، بۆیە ژنانی خۆشدەویست و ئەوانیش بە هەمان شێوە، پێم وابێت ئەمەیش یارمەتیدەر بووە.\nستێکلەر: کەی خەڵک وەکوو نیگارکێشێک دەیناسن؟\nهێرێرا: کاتێک لە نیوەی دووەمی حەفتاکاندا سەرقاڵی توێژینەوەکە بووم، ئەو زۆر ناسراو نەبوو. لە مەکسیک بە هاوسەرە سەمەرەکەی دیێگۆ ڕیڤێتا و نیگارە سەیرەکانی ناسرابوو، خەڵکیش زۆر حەزیان لێی نەبوو.\nسەیر بوون، بە ئێستایشەوە سەیرن، بەڵام ئێمە پێیان ڕاهاتووین.\nلە ویلایەتە یەکگرتووەکان، پێم وانیە زۆر کەس ناوییان بیستبێت. من نەمبیستبوو تاکوو دوو کەس بە ناوی ماکس کۆزلۆڤ و جۆیس کۆزلۆڤ کەتەلۆگێکیان پێدام و گوتیان: “لە کۆڕە هونەریەکەدا لە بارەی ئەمەوە بنووسە” پێم وابێت ئەوەیش لە نێوان ١٩٧٤ بۆ ١٩٧٥ بوو. بەهەرحاڵ پێم وایە ناوبانگی فریدا کالۆ لە کۆتایی حەفاتاکاندا دەرکەوت و زۆر پەیوەست بوو بە فێمینیزمەوە؛ بە خەڵکانی چیکاناش لە ویلایەتە یەکگرتووەکان، کە حەزیان لە مەکسیکیبوونی و چیرۆکە تراژیدیاکەی بوو. دواتر پێشانگا کرانەوە و وتاری زۆر بڵاوکرانەوە، ئەمە بەردەوام بوو و بەردەوامیش لە زیاد بووندایە، ئێستایش فیلمەکە هەیە کە زیاتریشی ئەکات.\nستێکلەر: سەرەتای چلەکان لە خاڵیکی ژیانیدا، کە سەرنجی جولیان لێڤی ڕادەکێشێت. دواتر دەبرێتە پاریس و خەڵکی وەکوو ئێدوارد ج. ڕۆبینسن، دەست دەکەن بە کڕینی کارەکانی.\nهێرێرا: ئێدوارد کارەکانی کڕی، لەبەر ئەوەی ڕیڤێرا ئەوی بردە ستۆدیۆکەی فریدا، ڕیڤێتاش زۆر پشتگیری کارەکانی فریدای دەکرد. هەمیشە هەوڵی دەدا خەڵک بیانبینێت و فریداش کار بکات، چونکە ئەو زۆر بە ڕێکوپێکی کاری نەدەکرد.\nبەڵام زیاتر هاوڕێکانی بوون، یان ئەو کەسانەی ڕیڤێتا دەهێنان، فریدا هەمیشە سوپرایز دەبوو ئەگەر کەسێک حەزی لە کارەکانی ببوایە.\nبیر لە ڕۆبینسن دەکەمەوە، فریدا دەیگوت:” ئەبێت عاشقم بوو بێت، ئەو کارەکانمی کڕی، دەبێت عاشقم بوو بێت.” لە گەلەری جولیان لێڤی لە نیۆرک پێشانگایەکی هەبوو، بەڵام ئەوەیش بە هۆی ڕێکخستنەکانی ئەندرێ برێتنەوە بوو، جولیان لێڤی گەلەرییەکی زۆر سوریاڵی بوو، بۆیە برێتن پەیوەندی پێوە کرد. هەروەها پێشانگایەکی لە پاریسیش بۆ کردەوە، کە بە شێوەیەکی گشتی بەشێک بوو لە پێشانگایەکی زۆر گەورەتری مەکسیسکی. دواتر هەموو کارەکانی کە لە جولیان لێڤی نمایشکرا، لەگەڵ خۆی گواستییەوە بۆ پاریس.\nئەو بەشداری هەردوو پێشانگاکەی کرد. ئەمە ساڵی ١٩٣٩ بوو. کاتێکی باش نەبوو تا لە ئەوروپا پێشانگا بکەیتەوە. جەنگ خەریکبوو دەستی پێ دەکرد، بۆیە ئەو پێشانگایە ئەوەندە بایەخی پێ نەدرا. مەبەستم؛ ئەو پێی بەناوبانگ نەبوو، ئەوەندەیش نیگاری نەفرۆشت. دواتریش هیچ پیشانگایەکی لە مەکسیک بۆ نەکرایەوە، هەتا ساڵێک پێش مردنی. کاتێک کە باری تەندروستی ئەوەندە خراپ بوو بوو، هاوڕێکەی، لۆلا ئەلڤارێز براڤۆ گوتی: “ئەم ژنە پێشانگایەکی دەوێت، هەتاکوو توانای ئەوەی هەیە کە ئاگاداری پێشانگاکە بێت” بۆیە ئەوە لە ساڵی ١٩٥٣ دا کرا. فریداش زۆری پێ خۆش بوو، بۆ ئەو گرنگ بوو لە مەکسیک پێشانگا بکاتەوە.\nستێکلەر: پێت وایە ئەو نیگارکێشێکی ڕاستەقینەیە؟\nهێرێرا: بەڵێ پێم وایە، هەندێک جار لە کاتی نووسینی کتێبەکە بیرم لێ دەکردەوە، ئەو کتێبەم نەنووسی لەبەر ئەوەی پێم وابێت ئەو نیگارکێشێکی مەزنە، بەڵکوو پێم وابوو ئەو سەرنجڕاکێشە. هەروەها مەشقکردنەکەی من لە مۆدێرنیزمی ئەوروپیدا بوو، ئەمیش زۆر دوور بوو لە مۆدێرنیزمی ئەوروپی، لە ماتیس و پیکاسۆ. وا ڕاهێندرابووم ئەم جۆرە شتانە ئەوانەن کە جواننوە فریدا کالۆ لە سەرەتادا بۆ من جوان نەبوو، بەڵام ڕای دەکێشام بە لای خۆیدا. بە درێژایی ساڵەکان کە لە ناو مۆزەخانەی مۆدێرن ئاڕت دا دەگەڕام و هەندێک کاری فریدا هەڵدەواسران، لە نێوان سوریالیزم و وێنە مەکسیکییەکان، دواتر کاری فریدا لە پێشانگایەکی سوریالی دەبینین لە مێت. ئەو لە زۆربەی ئەوانی تر باشتر بوو، مەبەستم هەموو سوریاڵیەکانی دیکە نییە، بەڵام کارەکانی ئەم زۆر سەخت بوون.\nئەمەیش ڕاستە کاتێک لە مۆزەخانەی مۆدێرن ئاڕت دەیانبینیت. ” سێلف-پۆرترەیت بە قژی بڕاوەوە” ئەمە دەبینیت، هەنگاوێک دەچیتە دواوە و دەڵێیت: “ئەم وێنەیە زۆر سەختە.”\nبەڵێ، پێم وایە ئەو زۆر باشە، هەر ئەوەی توانای ئەوەی کە بەو شێوە وردە بچیتە ناخی خۆتەوە و بتوانیت وێنەی دروستبکەیت و دواتریش کاریگەری لەسەر خەڵک دروست بکات، لێزانینی دەوێت.\nستێکلەر: چ شتێک لە بارەی میراتییە هونەریەکەی دەڵێیت؟\nهێرێرا: بۆ نیگارکێشانی تر، ئەوەیە کە نیشانی دان کە بتوانن کەسی بن و تایبەت بن بە خۆیان، زۆر بە ڕاشکاوی مامەڵە لەگەڵ جەستەدا بکەن، فانتاسی بە شێوەیەک بەکاربهێنن کە لە ناو خۆیدا خۆی بچەسپێنێت. بە ڕای من ئەمە میراتی ئەوە بۆ نیگارکێشانی تر، ئەی بۆ هەموو دنیا چییە؟ بیرت لێ کردۆتەوە؟\nستێکلەر: زۆر لەوە گەورەترە، واتە، ئەو لێرەیە.\nهێرێرا: میراتی فریدا، نەک بۆ نیگارکێشان بە تەنها، بەڵکوو بۆ هەموو خەڵک وەک ئەوەی کە پێی دەناسرێت، زۆر بە توانا بووە و چیرۆکەکەیشی سەرسوڕهێنەرە. هەندێک جار خەڵک دێن بۆ لام و باسی فریدایان بۆ دەکەم. دەڵێن کە یارمەتی داون، بە تایبەتی نیگارکێشەکان لێوەی فێربوون کە دەتوانن لە نەهامەتیدا بن و کار بکەن، توشی کارەسات ببن و هەر بەردەوام بن، شتێک بەرهەم بهێنن کە وا لە ژیانیان دەکات شایەنی بەردەوامی بێت.\nستێکلەر: ئەوە ڕوونی دەکاتەوە کە بۆچی لە ئێستادا سەرنجی خەڵک ڕادەکێشێت، بەڵام بۆ ئەمە بووە بە جۆرێک لە مارکێتینگ؟ ئەمە لە کوێوە هاتووە؟\nهێرێرا: ئەمە شتێکی سەرەتایی و فێتیشییە، ئەوەی کە بچیتە کۆگاکانی مۆزەخانە و ئەم جۆرە گوارە و دەمامکە بدۆزیتەوە، تەنانەت پەردەی سەر جێگە، زۆر حەزم لەمەیان بوو. من گوێ بەمە نادەم، ڕاستە حەزم لە بیرۆکەی بە بازرگانیکردن نییە، بەڵام خەڵک حەز دەکەن خاوەنی شتێک بن. وەکوو ئەوەیە بچیت بۆ دیدارێکی ئاینیی، ئەگەری زۆرە وێنەیەکی بچووکی مەریەمی پاکیزە بکڕیت.\nفریدا بووە بە فریدای پیرۆز، خەڵکیش دەیانەوێت پارچەیەکی بچووکیان لەمە هەبێت، بۆیە شتێکی بچووکی بەرجەستەیان دەوێت کە وێنەی ئەوی تێدا ببینن. زۆر سەرەتاییە، ئەگەر بازرگانی بێت پێم وانییە ئەوەندە گرنگ بێت. پێم وایە فریدا حەزی لەوە دەبوو و خۆشی لێ دەبینی. پێم وایە شتەکانی فریدا پێکەنیناوین، بلوسەکان و تیشێرتەکان و ئەمانە و ئەوانە. پێم وایە لە ناو گۆڕەکەیدا ئاوڕ دەداتەوە و بەمانە پێ دەکەنێت، لەبەر ئەوەی دەیویست بمێنێتەوە، ئەمانەیش بەشێکن لەوە. ڕەنگە پێت وابێت بەم شتانە دەتۆقێت، بەڵام ڕەنگە واش نەبێت.


کوردیپێدیا - رێکخراوی کوردیپێدیا\n☂ رێکخراوی کوردیپێدیا | پۆل: پارت و رێکخراوەکان | زمانی بابەت: 🏳 کوردیی ناوەڕاست\nرێکخراوێکە ساڵی 2008 لەلایەن هاوڕێ باخەوانهاوڕێ باخەوانەوە دامەزراوە. ئامانجی کۆکردنەوە و پیشاندانی هەر زانیارییەکە کە تایبەت بێت بە کوردستان و کوردەوە.\nئەندامە کاراکانی کوردیپێدیا بریتین لە:\nمانو بەرزنجیمانو بەرزنجی\nسەریاس ئەحمەدسەریاس ئەحمەد\nنالیا ئیبراهیمنالیا ئیبراهیم\nزریان سەرچناریزریان سەرچناری\nئەڤین ئیبراهیم فەتاحئەڤین ئیبراهیم فەتاح\nئاراس ئیلنجاغیئاراس ئیلنجاغی\nهەڤاڵ نەژادهەڤاڵ نەژاد\nرۆژهات سەعیدرۆژهات سەعید\nفایلە پەیوەندیدارەکان هەموو ئەو وتار و دیمانانە نین کە باسی کوردیپێدیایان تێداکراوە، یان بەتایبەت لەسەر کوردیپێدیان.. ئەگەر بەڕێزتان بابەتێکی واتان دیوە و لەم لیستەیەدا نییە تکایە کوردیپێدیای لێ ئاگارداربکەرەوە..\nThe listed articles and interviews about Kurdipedia within the related files do not make up the entirety of the collection. If you are aware of other articles please contact Kurdipedia for their inclusion.\n#هاوڕێ باخەوان | #مانو بەرزنجی | #سەریاس ئەحمەد | #نالیا ئیبراهیم | #زریان سەرچناری | #ئەڤین ئیبراهیم فەتاح | #ئاراس ئیلنجاغی | #هەڤاڵ نەژاد | #رۆژهات سەعید |\n📚 فایلی پەیوەندیدار: 25\n🖇 بابەتە پەیوەستکراوەکان: 81\n1. 👁 ئاماری کار و چالاکییەکانی رێکخراوی کوردیپێدیا بۆ ساڵی 2013\n2. 👁 ئاماری کار و چالاکییەکانی رێکخراوی کوردیپێدیا بۆ ساڵی 2014\n3. 👁 ئاماری کار و چالاکییەکانی رێکخراوی کوردیپێدیا بۆ ساڵی 2015\n4. 👁 ئاماری کار و چالاکییەکانی رێکخراوی کوردیپێدیا بۆ ساڵی 2016\n5. 👁 ئاماری کار و چالاکییەکانی رێکخراوی کوردیپێدیا بۆ ساڵی 2017\n6. 👁 ئاماری کار و چالاکییەکانی رێکخراوی کوردیپێدیا بۆ ساڵی 2018\n1. 👁 پرسەنامە و ماتەمینی بۆ کۆچی دوايی سەرۆک مام جەلال \n2. 👁 پرسەنامەی رێکخراوی کوردیپێدیا بۆ بنەماڵەی نەوشیروان مستەفا و بزوتنەوەی گۆڕان\n3. 👁 پرسەنامەی رێکخراوی کوردیپێدیا بۆ کۆچی دواییی مام جەلال\n4. 👁 پیرۆزبایی و سەرنج بۆ هاوکارانی کوردیپێدیا\n5. 👁 داواکردنی زانیاری لە پارتی ئازادیی کوردستان\n6. 👁 داواکردنی زانیاری لە پارتی سەربەستیی کوردستان\n7. 👁 داواکردنی زانیاری لە حیزبی شیوعی کوردستان\n8. 👁 داواکردنی زانیاری لە دەزگای شەهیدان و ئەنفالکراوان - لقی سلێمانی\n9. 👁 داواکردنی زانیاری لە کۆمەڵەی یەکسانیی کوردستان\n10. 👁 داواکردنی زانیاری لە یەکگرتووی ئیسلامیی کوردستان\n11. 👁 داواکردنی زانیاری لە یەکێتیی نەتەوەیی دیموکراتی کوردستان - یەندەک\n12. 👁 راپۆرتی بەیەگەیشتن و دیدارێکی یانەی کوردیی(میدیا)ی هۆڵەندا لەگەڵ بەڕێوەبەرانی ڕێکخراوی کوردیپێدیا\n13. 👁 رێکخراوی کوردیپێدیا پرسەنامەیەک ئاراستەی بزوتنەوەی گۆڕان دەکات\n14. 👁 نا بۆ تەعریب\n15. 👁 کوردیپێدیا - فایلی دەرچوو\n16. 👁 کوردیپێدیا - فایلی هاتوو\n17. 👁 کۆبوونەوەکانی رێکخراوی کوردیپێدیا\n1. 👁 2014نامە - وەشانی 1\n2. 👁 2015نامە - وەشانی 1\n3. 👁 2016نامە - وەشانی 1\n4. 👁 2017نامە - وەشانی 1\n5. 👁 2018نامە - وەشانی 1\n6. 👁 2019نامە - وەشانی 1\n7. 👁 ئاراسنامە – وەشانی 1\n8. 👁 ئامارنامە - وەشانی 1\n9. 👁 ئەتڵەسنامە - وەشانی 1ەم\n10. 👁 ئەنفالنامە - وەشانی 2ەم\n11. 👁 براکوژینامە - وەشانی 2ەم\n12. 👁 بڵاوکراوەنامە - وەشانی 2ەم\n13. 👁 بەڵگەنامە - وەشانی 1ەم\n14. 👁 پاسۆکنامە - وەشانی 2ەم\n15. 👁 پێشمەرگەنامە - وەشانی 2ەم\n16. 👁 پەندنامە - وەشانی 2ەم\n17. 👁 پەڕتووکنامە - وەشانی 2ەم\n18. 👁 جاشنامە - وەشانی 2ەم\n19. 👁 چالاکواننامە - وەشانی 2ەم\n20. 👁 چۆنێتیی بەکارهێنانی کوردیپێدیا\n21. 👁 داعشنامە - وەشانی 2ەم\n22. 👁 دور احداث شنكال في تطوير القضية الكردية\n23. 👁 رۆڵی رووداوەکانی شنگال لە پێشخستنی دۆزی کورد\n24. 👁 رێکخراونامە - وەشانی 2ەم\n25. 👁 زیندانینامە - وەشانی 2ەم\n26. 👁 ژنکوژینامە - وەشانی 2ەم\n27. 👁 ژینگەنامە - وەشانی 1\n28. 👁 شوێننامە - وەشانی 2ەم\n29. 👁 شوێنەوارنامە - وەشانی 2ەم\n30. 👁 شەهیدانی شەڕی داعش - وەشانی 1\n31. 👁 شەهیدنامە - وەشانی 2ەم\n32. 👁 گەپنامە - وەشانی 2ەم\n33. 👁 ناندینامە - وەشانی 1\n34. 👁 ناونامە - وەشانی 2ەم\n35. 👁 نووسەرنامە - وەشانی 2ەم\n36. 👁 هاوڕێنامە - وەشانی 4ەم\n37. 👁 هونەرنامە - وەشانی 2ەم\n38. 👁 وێنەنامە - وەشانی 2ەم\n39. 👁 وەرزشنامە - وەشانی 2ەم\n40. 👁 کۆبانێنامە - وەشانی 2ەم\n41. 👁 یارینامە - وەشانی 1\n1. 👁 13-11-2014\n2. 👁 13-11-2018\n1. 👁 بەرنامەی وێنەکاری بۆ هاوکارانی رێکخراوی کوردیپێدیا\n1. 👁 About Kurdipedia\n2. 👁 بەڕاستی قەرزارتانین\n3. 👁 پەیوەندیکردن بە کوردیپێدیاوە\n4. 👁 چۆن تاکەکانی نەتەوەیەک والێبکەین کە شانازی بە کوردیپێدیاوە بکەن؟\n5. 👁 دەربارەی کوردیپێدیا\n6. 👁 رێساکانی بەکارهێنانی کوردیپێدیا\n7. 👁 ستانداردەکانی کوردیپێدیا\n8. 👁 کوردیپێدیا لە روانگەی هاوکار: زریان سەرچناری-یەوە\n9. 👁 کوردیپێدیا، سەربە پارتییە! یان یەکێتی؟ و بەپارەی کێ ئەمە دەکات و (عاید)ی کێیە!\n10. 👁 یەکێک لە کێشە گەورەکانی نەتەوەی کورد، تۆمارنەکردنی زانیارییە لەسەر شوێن و کەسایەتییەکانی خۆی لە ئێنتەرنێت\n1. 👁 ئەڤین ئیبراهیم فەتاح\n2. 👁 بەرهەم مانو بەرزنجی\n3. 👁 سەریاس ئەحمەد\n4. 👁 هاوڕێ باخەوان\n🚩 جۆری رێکخراو: 📚 رۆشنبیری\n🚩 جۆری رێکخراو: ☢ زانستی\n➕ ئەم بابەتە لەلایەن: (هاوڕێ باخەوان)ەوە لە: Nov 22 2013 11:17PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 15 2018 1:43PM باشترکراوە\n👁 ئەم بابەتە 42,680 جار بینراوە\n📷 فایلی وێنە 1.0.1 64 KB Oct 3 2017 8:42PM هاوڕێ باخەوان


وەزیری بەرگری ئەمریکا: لە سوریا ناکشێینەوە و مانەوەمان گرنگە – ئیسلامی\nسه‌ره‌تا/ دونیا/وەزیری بەرگری ئەمریکا: لە سوریا ناکشێینەوە و مانەوەمان گرنگە\nجەیمس ماتیس وەزیری بەرگری ئەمریکا بە سیناتۆرەکانی وڵاتەکەیی وتووە، سوپای ئەمریکا ئامادەکاری بۆ کشانەوە لە سوریا ناکات و بوونی هێزەکانی ئەمریکا بۆ ئۆپراسیۆنەکانی دژ بە داعش گرنگە.\nماتیس پێشنیازەکانی دۆناڵد ترەمپ سەرۆکی ئەمریکای بۆ کشانەوە لە سوریا ڕەتکردووەتەوە و وتووشیەتی، هێزەکانی ئەمریکا لە سوریا بەمزوانە ناکشێنەوە و هۆشداریشی دا کە ئەمریکا لە کشانەوەی بەپەلەی لە سوریا پەشیمان دەبێتەوە.\nوەزیری بەرگری ئەمریکا ئەوەشی وتووە، تەنانەت دوای تێکشکاندنی داعشیش بە تەواوی ئەمریکا پێویستە ووریابێت لە کشانەوەی تەواوەتی لە سوریا.\nئەوەش لەکاتێکدایە کە ڕۆژی سێ شەممەی ڕابردوو سەرۆکی ئەمریکا لە کۆنفرانسێکی ڕۆژنامەوانیدا لەگەڵ ئیمانوێل ماکرۆن هاوتا فەڕەنسییەکەی بۆ جاری سێیەم باسی لە کشانەوەی هێزەکانی ئەمریکا کرد لە سوریا “بە زوویی”، هاوکات ماکرۆنیش بۆ یەکەمجار باسی لە کشانەوەی هێزەکانی وڵاتەکەی کرد لە سوریا بەڵام ئاماژەی بەوەش کرد کە دوای تێکشکاندنی داعش لە سوریا ئەو کارە دەکەن.\nبەگوێرەی ئامارەکانیش نزیکەی دوو هەزار سەربازی ئەمریکا لە سوریا بە شێوەی ڕاوێژکاری بوونیان هەیە. بەگوێرەی ماڵپەڕی نیوز ویکیش نزیکەی هەزار چەکداری داعش ماون.\nبە نزیکەیی هەموو ئەو وڵاتانەی کە بە هەر بیانوویەک بێت دەستوەردانیان لە سوریا کردووە هەمیشە لە لێدوانەکانیاندا دەڵێن کە بژاردەی سەربازی چارەسەری قەیرانی سوریا ناکات، بەڵام هەمووان لەسەر پەرەدان بە هێزە سەربازییەکانیان لەو وڵاتە سورن.


یەکێتیی ئەوروپا هۆشداری دەداتە تورکیا | KURDPLAT\nیەکێتیی ئەوروپا هۆشداری دەداتە تورکیا\nکوردپلات 10/03/2020 12:54:00 ص ليست هناك تعليقات\nیەکێتیی ئەوروپا لە کێشەی تایبەت بە رۆژهەڵاتی دەریای ناوەڕاستدا پاڵپشتیی خۆی بۆ یۆنان و قوبرس دووپاتدەکاتەوە و ئاماژە بەوە دەکات، پێویستە مافەکانی تایبەت بە سەروەریی ئاویی هەردوو وڵات بپارێزرێن.\nئەنجوومەنی ئەوروپا لە راگەیێندراوی دوای کۆبوونەوەی رۆژانی 1 و 2ی ئەم مانگەی بەرپرسانی ئەوروپادا دەڵێت، بەرپرسانی ئەوروپا جەختیان کردەوە کە یەکێتیی ئەوروپا بەرژەوەندییەکی ستراتیژیی لە هەبوونی ژینگەیەکی ئارام و سەقامگیر لە رۆژهەڵاتی دەریای ناوەڕاستدا هەیە و کاریش لەسەر پەرەدان بە پەیوەندییەکی پڕ لە هاریکاری و سوودمەندی دوولایەنە لەگەڵ تورکیادا دەکات.\nئەنجوومەنی ئەوروپا دەڵێت، بەرپرسانی ئەوروپا پێشوازی لە هەنگاوەکانی ئەم دواییەی تورکیا و یۆنان، تایبەت بە دروستکردنی متمانە لەنێوانیاندا، دەکەن و زۆر بە تووندییش سەرکۆنەی پێشێلکاریکردنی "مافە سەروەرییەکانی کۆماری قوبرس دەکەن" و داوا لە تورکیا دەکەن داواکاری قوبرس بۆ گفتوگۆ لەگەڵیدا قبووڵ بکات و پێکەوە دانوستان بکەن.\nئەنجوومەنی ئەوروپا داوا لە بەرپرسانی تورکیا، یۆنان و قوبرس دەکات بە ویستێکی باشەوە دەست بە گفتوگۆ بکەن و هیچ هەنگاوێک نەنرێت کە پێچەوانەی بەرژەوەندییەکانی یەکێتیی ئەوروپا و پێشێلکاریی یاسا نێودەوڵەتییەکان بێت و جەخت لەوەش دەکاتەوە کە تەواوی جیاوازییەکان لە رێگەی گفتوگۆوە چارەسەر بکرێن.\nلە راگەیێندراوەکەدا هاتووە، ئەگەر هاتوو هەنگاوە تاکلایەنەکان و دنەدانەکانی تورکیا کە پێچەوانەی یاسای نێودەوڵەتین دەستیانپێکردەوە، ئەو کاتە یەکێتیی ئەوروپا بۆ پارێزگاریکردن لە بەرژەوەندییەکانی و بەرژەوەندیی ئەندامەکانی سوود لە هەموو ئامراز و بژارەکانی بەردەستی وەردەگرێت.


https://1baiser.com سەبارەت بە ئەدیبانی کورد و دنیاکەیان |\nHome گشتی فەرهەنگ سەبارەت بە ئەدیبانی کورد و دنیاکەیان\nعه‌یب نه‌بێ من پێم وایه شه‌ڕی نه‌وه‌كان و ئه‌و شتانه زیاتر بابه‌تێكی گونجاوه بۆ درامای كوردی، بابه‌تێكی هێند سەرنجڕاكێش نییه بۆ من. هەروەها من كێشه‌م له‌گه‌ڵ نه‌وه‌ی كۆن و نوێدا نییه، كۆن و نوێ ئه‌ده‌بیات دیاری ده‌كا، به‌ڵكوو قسه‌ی من له باره‌ی ده‌قی هه‌رزانه‌وه‌یه، كه نزیكه‌ی هه‌میشه له‌ژێر قه‌ڵه‌مگه‌لێكه‌وه ده‌رده‌چێ كه پێی ده‌ڵێن نه‌وه‌ی كۆن و هه‌رچی نه‌وه‌ی نوێیشه- كه من سه‌ر به‌وانم- ده‌بێ بڵێم، مخابن له بری تاقیكردنه‌وه‌ی فۆرمی نوێ و خۆكرد و سه‌ركێشیی ئه‌ده‌بی، دێن ده‌نووسێن به ئه‌ده‌بیاتی هه‌مان نه‌وه‌ی پێش خۆیانه‌وه، كه ئێستا ئه‌گه‌ر نووسه‌رێكی تازه‌كار سه‌باره‌ت به نه‌وه‌ی كۆن بدوێنی، كه‌یفی به خۆیان و ئه‌ده‌بیاته‌كه‌یشیان نایا، به‌ڵام كه ده‌قه‌كانی نووسه‌ری تازه‌كار ده‌خوێنیته‌وه، ده‌بینی كه كابرا ته‌خته‌یه‌كی بۆچوونه‌كه‌ی نوقستانه و سه‌هووی فه‌رمووه.\nهه‌ر خۆم جارێك به یه‌ك له‌م نه‌وه نوێیانه‌م گوت: «شیعری تۆ زیاتر له شیعری مامۆستاوه نزیكه.» كه‌چی حه‌زره‌تی جه‌ناب عالی ده‌ستی خسته سه‌ر سنگی و فه‌رموویان: «من خۆم ته‌سلیمی مامۆستا كردووه.» جا له‌گه‌ڵ بیرێكی وا، ئه‌مه هیی گه‌نجانیش، ده‌بێ چی بكه‌ین و چاوه‌ڕێی چی لێ بكه‌ین؟ خۆشبه‌ختانه- نه‌ك به‌دبه‌ختانه چونكه سوودی نییه؛- بیری وا زۆره و یه‌كودوو نین. شاعیر هه‌یه- له‌و نه‌وه كۆنانه- وه‌ك هه‌مووتان ده‌زانن خه‌ریكی كۆپی په‌یسته له براده‌رانی ئه‌ودیو خۆمانه‌وه و كه‌چی شاعیریش هه‌یه له‌مانه‌ی تازه په‌یدا بوون، نووساوه به شیعری ئه‌م شاعیره‌وه كه خۆی خه‌ریكی كۆپی په‌یسته. جا له كورده‌واریدا شتێك هه‌یه ئه‌گه‌ر بێئه‌ده‌بی نه‌بێ، ده‌ڵێن: «سه‌گێك ئاشێكی به‌تاڵی ده‌لێسته‌وه، سه‌گێكی دیكه هاتبوو قوونی ئه‌و سه‌گه‌ی ده‌لێسته‌وه كه ئاشه به‌تاڵه‌كه‌ی ده‌لێسته‌وه.» خراپ ڕۆژگارێكه كوڕه.\nقسه‌ی ناو چایخانان و مه‌یخانان و به‌لاڤۆك و مۆبایل و فه‌یسبووك و ئه‌وانه، شتێكه و خودی ده‌ق شتێكی تره. هه‌یانه- به كۆن و نوێوه- قسه‌ی چاك چاك ده‌كه‌ن، كه خۆزگه هه‌روا قسه‌كه‌ر بان و هیچی دی، كه‌چی كه دێنه سه‌ر ئه‌وه‌ی ده‌قێك بنووسن، یان كه نووسراوێكیان ده‌بینی، به لاته‌وه سه‌یر ده‌بێ؛ ناوبراو خاوه‌نی ئه‌م بۆچوونه وردانه‌ی له باره‌ی هه‌ر بۆ نموونه چیرۆكه‌وه‌یه و كه‌چی حاڵی چیرۆكه‌كه‌ی خۆیشی له واوه‌یلادایه.\nلێره، ده‌بێ بنووسی و هاوار بكه‌ی. بچیته سه‌ر تەلەفزیۆن و لاپه‌ره‌ی ڕۆژنامه له‌به‌ر تۆ به‌ر نه‌كه‌وێ و سه‌ر به هه‌موو كونێكدا بكه‌ی تا وه‌ك نووسه‌ر ده‌ربكه‌وی. هه‌ڵبه‌ت من شینی ئه‌وه ناكه‌م پێویستمان به‌وه هه‌بێ وه‌ك نووسه‌ر ده‌ربكه‌وین، خۆش نییه وه‌ك كابرامان لێ بێ كه له‌ناو سووپیشدا چنگ ده‌كه‌وێ، به‌ڵام نووسه‌ری باشی كورد ده‌ناسم، به‌س له‌به‌ر ئه‌وه‌ی پاره‌ی پێ نییه مایكرۆفۆن بكڕێ و هاواری پێ بكا و ڕێی تەلەفزیۆن و ڕۆژنامان پێ نازانێ؛ خۆی و كتێبه باشه‌كانی له ماڵه‌وه دانیشتوون و مه‌گه‌ر هه‌ر خۆی و یه‌ك-دوو براده‌ر‌ی نزیكی خۆی بیخوێننه‌وه. ته‌ماشا، هه‌ر ئه‌و وریا مه‌زهه‌ره به ڕه‌گه‌ز كورده‌ی به فارسی ده‌ینووسی، له شوێنێكدا گوتوویه‌تی: «ده‌بێ شاره‌زای ڕێيه‌كه‌ی بی. پڕوپاگه‌نده بۆ خۆت بكه‌ی. بڵندگۆ به ده‌سته‌وه بگری و جه‌ماوه‌ر كۆ بكه‌يته‌وه. ده‌بێ چه‌ند كه‌سيش وه‌دۆزی به ڕه‌خنه‌ی گۆتره‌كاری و بستكاری وه ناو بكه‌ون. من له‌م كاره نازانم. به‌ڕاستی نايزانم. هەتا نازانم به شێوه‌يه‌كی ساده‌يش خۆم بناسێنم.» جا به‌و پێیه بێ، كێشه‌كه له‌ملاوه‌یه، له خوێنه‌رێكه‌وه، كه هاوارای بۆ بكه‌ی، خراپیش بی ده‌تخوێنێته‌وه، به‌ڵام كه بێده‌نگ بوویت و سه‌برسه‌بر نووسیت؛ فه‌رامۆش كراوی. به‌داخه‌وه بۆ خوێنه‌رێك، كه خۆی به داوی كتێبان ناڕوا و چاوه‌ڕێ ده‌كا ئه‌هلی ڕێكلام و هاوار و خوتبه كتێبی بۆ دیاری بكه‌ن.\nنه‌وه‌ی پێش من مخابن هه‌ر به گه‌نجی ئه‌ده‌بیاتێكی پیریان ده‌نووسی. ئێستا كه پیرتر بوون پیرتریش ده‌نووسن. نووسه‌ر سه‌ر به هه‌ر نه‌وه‌یه‌كی كۆن و تازه بێ، ده‌بێ به‌رهه‌مه‌كه‌ی له هه‌ر سه‌رده‌مێكدا نوێ بێ. وه‌ك یه‌دولڵای ڕوئیایی ده‌ڵێ: «ناچارین نوێخواز بین.»\nمن ڕاسته‌وڕاست بۆ ئه‌و ساته ده‌نووسم، كه نووسینه‌كه‌می تێدا ده‌خوێندرێته‌وه. ئیتر هه‌ر ساتێك و هه‌ر چه‌ندسه‌دساڵێكی دیكه بێ، گرنگ نییه. نووسه‌ر ده‌بێ به‌و ته‌مایه‌وه بنووسێ. مخابن ئیمه كتێبی كاتی و نووسینی كاتیمان زۆرن. زۆرن ئه‌و كتێبانه‌ی به‌ر له مردنی نووسه‌ره‌كانیان مردوون.\nنووسه‌رانی گه‌نجی ئه‌مڕۆ مه‌گه‌ر هه‌ر خۆیان فریای خۆیان بكه‌ون و ناوه‌ندێك بۆ ده‌ربڕینی خۆیان دابهێنن، ده‌نا له ڕابردوودا ئه‌ده‌بیاتێكی وه‌ها بوونی نییه له‌و ڕێیه‌وه ئه‌مان- به شەماڵ وەلییشەوە- به شوێنێك بگه‌ن. ئێمه ناتوانین له ڕێی ئه‌ده‌بیاتێكی په‌ككه‌وته‌وه ده‌قی دیكه‌ی داهێنه‌رانه و نوێ بنووسین، ده‌بێ ناوه‌ندێكی به‌رفراوانی پڕۆژه‌وه‌رگێڕان هه‌بێ، كه ده‌قه نوێ و داهێنه‌رانه و زیندووه‌كانی جیهان به نووسه‌رانی تازه‌كار و كوڕه ئه‌وانه‌ی كۆنیش بناسێنێ.\nگه‌نجی ئێمه گه‌ر نه‌توانێ ئه‌ده‌بێكی نوێ دابهێنێ، هۆكار ئه‌وه‌یه، كه ناچار به خواردنی ئه‌ده‌بیاتێكی هه‌رزانی كۆنینه كراوه و هه‌تا ئه‌گه‌ریش بیه‌وێ شتێكی جیاواز له‌وه بخوێنێته‌وه؛ نییه. نووسه‌ریش كه خوێندنه‌وه‌یه‌كی هه‌رزان و كۆنینه‌ی هه‌بێ، ئه‌وا ده‌قی هه‌رزان و كۆنینه ده‌نووسێ و بێگومانیش خوێنه‌ری هه‌رزان و كۆنینه ده‌یخوێننه‌وه، كه خۆشه‌بختانه- نه‌ك به‌دبه‌ختانه چونكه هه‌ر وه‌ك گوتم سوودی نییه- خوێنه‌ری له‌م چه‌شنه زۆریشن.\nسه‌باره‌ت به زمان ئه‌گه‌ر قسه بكه‌م، ده‌بێ بڵێم وێرانه‌یه. هه‌ر كتێبێكی خراپ كه ده‌نووسرێ، هه‌ر ده‌قێك، هه‌ر ڕسته‌یه‌ك، تاوانێكه دژ به زمانه‌كان. به هه‌ردوو نه‌وه‌كه‌وه بێبایه‌خترین شت له لایه‌ن، زمانه. كاره‌ساته‌كه‌ی ئه‌ده‌بیاتی كوردییش هه‌ر لێره‌وه ده‌ستی پێ كردووه و من وه‌ك خۆم تا پێم بكرێ نایخوێنمه‌وه. مه‌لا شكور گوته‌نی: (ئه‌وانه‌ی كه ته‌نانه‌ت نازانن به كوردی دوو جوێنمان پێ بده‌ن) قوربان ئێستا به كوردی ده‌نووسن و هه‌ر ئه‌وانیشن كاتێ پێیان ده‌ڵێی، كتێبه‌كه‌ت له ڕووی زمان و ڕێنووس و خاڵبه‌ندی و وشه‌كاری و ڕسته‌به‌ندی و په‌ره‌گرافسازی و ئیتر كوڕه هه‌ر كۆی كوردییه‌كه‌ی به فه‌رته‌نه چووه، دێ له وه‌ڵامدا باسی جیهانبینیی زمانت بۆ ده‌كا. وه‌ك ئه‌وه‌ی خۆی زۆر بزانێ جیهانبینیی زمان واتای چییه.\nله نووسه‌رانی نه‌وه‌ی كۆن ئه‌وپه‌ڕی له‌وانه‌یه 4 نووسه‌ری باش هه‌بن و من بیانخوێنمه‌وه، هه‌ڵبه‌ت پێم وایه له‌و چواره دوانیان مردبن. له‌وانه‌یه یه‌ك له‌و مردووانه ئه‌نوه‌ر مه‌سیفی بێ. شه‌ش مانیڤێسته‌كه‌ی، كه له ڕاستیدا سێ دانه‌ن، له‌و نووسینانه‌ی ناو ئه‌ده‌بی كوردین، كه هه‌میشه دڵخۆشم پێیان. له‌وانه‌ی تازه‌كاریش شەماڵ وەلی و یه‌ك-دوو گه‌نجی دیكه ده‌خوێنمه‌وه. هیچی تر.\nحكومه‌تى داهاتووى هه‌رێم قه‌ڵه‌و ده‌بێت


1820 جار خوێندراوەتەوە\nئەڤرۆ ٥ی ئەیارێ ئەم د ساڵ ڕۆژا قوربانیەکێ خامەیا ڕۆژنامەگەرییا کۆردیدا دژین، ساڵڤەگەرا وی لاوێ ھێشتا تێر بێھن ل بۆھارا ژێنێ نەکری، بەریا (١٢) ساڵان ل ٤ی ٥ی ٢٠١٠ێ ل بەردەرگەھێ زانینگەھا سەلاحددین- یا ئەو ئێک ژ قوتابیێن وێ بوو- ھاتیە ڕەڤاندن، ڕۆژا دیڤدا - وەکی ئەڤرۆ - جەنازێ وی ھاتیە دیتن، جانێ خۆ کریە فیدایێ ئازادییا دەربڕین و ڕۆژنامەگەریێ، شەھیدێ گەنج سەردەست عوسمانە.\nھەر دیسان د ڤان رۆژاندا بیرهاتنا ڕاگەهاندنا (ویندهۆک – Windhoek) یا ئازادیا رۆژنامەگەرى ب سەر هەمى جیهانێدا دهێت، ئەو ڕاگەهاندنا ب ناڤێ پایتەختا دەولەتا ناميبيا(Windhoek)هاتیە بناڤکرن، پشتى کومەکا رۆژنامەڤانێن ئەفریقى ل باژێرێ ناڤهاتى خەلەکەکا ڤەکۆلینێ دناڤبەرا (٢٣-٤) ھەتا ٥ی ٣ی ١٩٩١ێ ل دوور ئازادیا رۆژنامەڤانى سازکرین. پشتى دوو سالان و بدروستاهى ل کانونا ئیکێ/١٩٩٣ێ کومەڵا گشتى یا نەتەوەیێن هەڤگرتى ب بڕیارەکا فەرمى رۆژا ٣ ئەیارێ وەک جەژنا جیهانییا ئازادیا رۆژنامەگەریێ دیارکر.\nئارمانجێن وێ کۆما رۆژنامەڤانێن ئەفریقیێن مە بەحس لێ کرى و یێن یۆئێنێ ژ دەستنیشانکرنا ڤێ ڕۆژێ، ببتە هلکەفتەکا جیهانى، ئەڤە بوون:\n- هۆشداری یان باشترە بێژین بیرئانینا حکۆمەتان ب گرنگیا ڕێزگرتنێ ل ئازادییا ڕاگەهاندکار و رۆژنامەڤانان.\n- ژینگەهەکا ئازاد و ئارام ژ ڕۆژنامەڤانان ڕا بهێتە گەرەنتیکرن.\n- دووپاتی ل بابەتێ ڕەوشتێن کارێ ڕۆژنامەڤانیێ هاتە بەرتەنگکرن.\nلێ سەرەڕاى ڤێ هەوڵێ ڕەوشا ئەولەهیا رۆژنامەڤانان ل سەرانسەرى جیهانێ بەرەڤ ئاستەکێ قەنجڤە نەچوو، ئەها ئەڤا لژنا پاراستنا رۆژنامەڤانان CPJ (Committee to Protect Journalists)بارەگایێ وێ ل نیویورکە، د ڕاپۆرتا خۆیا سالانەدا ل سالا دەربازبووی دیارکریە، "سەبارەت ئازادیا رۆژنامەڤانیێ ٢٠٢١ی ساڵەکا ڕەش و تاری بوو، (٢٥) رۆژنامەڤان هاتنە کۆشتن، (٢٩٣) ژى هاتینە زیندانکرن، ئەڤە بخۆ ژى ژمارەکا پیڤەریە ژ سالا ٢٠٢٠ێ ژى خرابترە، ل وێ ساڵی ژمارا گرتیێن ڕاگەهاندکار (٢٨٠) کەس بوون".\nسەرانسەرى جیهانێ نەمازە ل دەولەتێن عەسکەرتارى و دکتاتۆر مافێن رۆژمانەمڤانان دهێنە بنپێکرن، گیانێ وان ناهێتە پارازتن، لێ تشتێ سەیر ئەوە ل ڤى وەڵاتى ل کوردستانا مە هندەک ڕەوشا ئازادى و پارێزەریا ڕاگەهاندکاری و ڕۆژنامەڤانى ب شاما شەریف وەسف بکن؛ بهێن بەحس ل قەبارێ دەزگەهێن ڕاگەهاندنێ یێن هندەک ژوان ب نانێ ڤى مللەتى و ب سامانێ گشتیێ پەترۆلێ ژ بۆ خزمەتا حزبێن دەستهەڵاتێ کاردکن بكن، دهێن ژمارا زەبەلاحا کەناڵێن تیڤى و سەتەلایت و وێستگەهێن ڕادیوا و سایتێن نۆچە و هەواڵان دکەنە نيشانكاريا (موئەشرێ) ئازادیا رۆژنامەگەرى ل کوردستانێ، لێ ئەنقەست نیشان و بەڵگەیێن هەبوونا ڕۆژنامەڤانیا ژ بیرا خوە دبن، هەمى ژى پێناڤ ڕازیکرنا دەستهەڵاداران و ب دەستڤەئینانا چەنیەکا نانى، کەرەمکن ل گەل هندەک بیاڤێن ڕاستیا ئازادییا رۆژنامەڤانیێ ژ درەوا خوەدەرخستنا (ئیداعایا) وێ دیار دکەن:\n١- زەلالیا پێزانین و داتا ل دۆر کارێ حکۆمەتێ نەمازە یێ داهات و خەرجیان، ئەرێ گەلۆ ل نزمترین ئاست ژى ئەڤ زەڵالیە هەیە؟ یان ژى وەکى نهێنێت پیرۆز پێناڤ فەشارتنا گەندەڵیێ ژبلى خۆدێ و دەستهەڵاتداران کەس نزانت؟، هەمى ب ئاگەهن بەرسڤ یا دویێە نەیا ئێکێ.\n٢- ئێک ژ بنگەهترین ڕێسایێن کارێ رۆژنامەڤانى و سادەترین مافێن ڕۆژنامەڤانان ئەڤەیە: دەرگەهێن سازیان – نەخاسمە یێت مەدەنى- ژ هەمى ڕۆژنامەگەران ڕا گۆرەى یاسایێ - نەکو بەس بۆ ڕۆژنامەڤانێن کرێگرتی ب تنێ را - ڤەکریبن، ئەڤە نە خێر و سونەتەکە حکۆمەتێ بڤێت بکتن، نەڤێت دەرگەهى ل ناڤ چاڤێن ڕۆژنامەڤانان بدتن، هەلبەت ئەڤە مافەکە یۆئێنێ(UN)ێ ل سالا ١٩٤٩ێ ب بڕیارا ژمارە (٤٩) ژ جارناما جیهانى یا مافێ مرۆڤى تەکەست کریە، ئەڤە دەقێ وێیە ب زمانێ عەربى و کوردى: (( إن حرية الوصول إلى المعلومات حق أساسي للإنسان و حجر الزاوية لجميع الحريات التي تنادي بها الأمم المتحدة- بڕاستى ئازادیا گەهشتنا پێزانینان مافەکێ بنستریێ مرۆڤیە و بەرەکونجە ژبۆ هەمى ئازادیێن دیتر یێن نەتەوەیێن هەڤگرتى ژبۆ بانگ دکت))، ئەز بخوە ئەڤە (١٧) ساڵە وەکو ئەندامەکێ کارا یێ سەندیکا رۆژنامەڤانا، دزانم یێ رۆژنامەڤانێ سەر ب لایەنەکێ دیارکرى نەبت خوە لەڤەن دسەرێ وى ڕا شین ببت، دەرگەهێ سازى و وەزارەت و ڕێڤەبەریێن گشتى و هەتا یێن بچیک ژى بۆ وەرگرتنا پێزانینان ژ وى ڕا نەهاتە ڤەکرن، ئیللا بۆ تشتەکێ سادە نەبیت.\n٣- ئێک ژ بنەمایێت هەبوونا ئازادیا ڕۆژنامەڤانى ئەوە: رۆژنامەڤانیا سۆڕاخکرن و لێکولینێ (صحافة استقصائية) هەبت بشێت دۆسەیێن هەستیار یێن گەندەڵى و دۆسەیێن دیتر ڤەکت و پشکنینێ ژبۆ بکت، کا بۆ من یەک نمۆنێ بهینن، رێ هاتبتە خوەشکرن، یان هەتا رێک هەمبەر ڤى جۆرێ رۆژنامەڤانیا ئازاد نەهاتبتە گرتن، بخۆدێ دخەونادا ژى ئەم نابینن، ئێکێ جانگۆرى نەبت نەشێت هەما بەحس ل ڤى بابەتى ژى بکەتن.\n٤- هەتا بێژین ئازادییا رۆژنامەڤانى هەیە: دڤێت دادپەروەرى ل پشتەڤانیکرنا رۆژنامەڤان و سازیێن رۆژنامەڤانى هەبت، نەکۆ وەکى نۆکە و ئەڤە دەهان سالە دەستهەڵات بۆ رۆژنامەڤانیا سیبەر و بۆق بەحرە، بۆ یێن دیترێن ئانکو بۆ کوڕێن ژنبابێ قوزەلقورت و ژەهرە.\nئەگەر ب وژدان باخڤین؛ نابێژین هەر ئێکجار ئازادییا ڕۆژنامەڤانی ل هەرێمێ نینە، بەلێ یا قیراچى (هامشیە)، ب مەرجەکێیە: "ژبۆ پەزى نەیا خراب بت" هینگێ بلا هەر رۆژنامەڤان کارکار و ماع ماعێ بکن، ئاریشە نینە!.\nيا ژ ڤێ قیراچا مەگۆتى خرابتر و دلئیشتر ئەوە: دەمێ هندەک ژ بەرپسێن رۆژنامەڤانا عەلەئەساس بەڕەڤان و سەرکێشێن وانن ژى بەحس ل ڕەوشا رۆژنامەگەریێ دکن، دهێن پیشبازیێ و دانەبەرهەڤیێ د ناڤبەرا زۆنا زەر و کەسدا دکن، ئەو دبێژت ئازادیا رۆژنامەڤانیێ ل دهۆکێ نینە، یێ دن بەرسڤا وى ددت دبێژتێ ما شاء الله ل سلێمانیێ یا شەنگە! نابێژن خوە خوینا ڤان ڕۆژنامەڤانێن شەهیدێن ئازادیا رۆژنامەڤانیێ: سۆران مامە حەمە، کاوە گەرمیانى، سەردەشت عوسمان، وەدات حسێن چەوا و ل کیڤە هاتیە ڕشتن؟ گەلۆ عەرەبا یان تۆرکا یان ژى هێتلەرى ڕشتیە؟، ل بەغدا یان ئستەنبۆلێ یان ژى ل بەرلینێ هاتینە تیرۆرکرن.\nکا ئازادیا رۆژنامەڤانیێ؟ ئەرێ والله برا جۆرەکێ ئازادیێ هەیە لێ ئەم دترسن هەر پاشڤە بچتن هەتا ببتە حەنەک و مەهزەلە، وەکى یا ل سەر دەمێ رژێما دکتاتۆرا بەعسیان لێ بهێت، نۆکە ژى هندەک وەسا د ئازادییا ڕۆژنامەگەریێ دگەهن مینا وێ بەرسڤا هستریا ڕەوشەنبیرەکێ وەغەرکرى گۆتى، ب دەستۆریا وە ئەز دێ چەندەکێ دەستکاریێ تێداکم، وى ڕەوشنبیرى دگۆت: ئەگەر بێژنە من ئازادیا دەربرینێ ل ژێر سیبەرا صەددامیڤە هەیە؟ دێ بێژم: بێ گومان هەیە، تە دڤێت هۆزانەکێ ب بەژنا ویڤە بڤەهینە، تە دڤێت پەخشانەکێ ب جوانیا وى ب لۆرینە، تە دڤێت خوتبەیەکا سیاسى دەربارەى حیکمەت و هزر و فەلسەفا وى داڕێژە، تە دڤێت گۆتارەکێ سەبارەت عەقلێ ویێ ستراتیژى بەڵاڤ بکە، تو ئازادى چەوا دخوازى، بەس ببە مەیمینکەک سەمایێ ژ سەرۆکى ڕا بکەن!\nئازادیا پەڕاوێزى و هامشى و یا دروست و ڕاستەقینە، دەمێ دبتە دەستهەڵاتا چارێ، دبتە فاکتەرەکێ ژیانەکا مەدەنیانەیا پێشکەفتى؛ جۆداهیەک زۆر مەزن هەیە، ئێک یا ل ناڤ هەریێ و یا دیتر ل ناڤ ستێرێن گەشدانە.


هەشت كۆگای دەرمان لە هەولێر داخران\nبە هۆی پابەندنەبوون بە ڕێنماییەكانی كوالیتی كۆنتڕۆڵەوە، هەشت كۆگای دەرمان لە هەولێر داخران و، وتەبێژی پۆلیسی هەولێریش ڕایدەگەیەنێت، هەڵمەتەكە لە پێناو پاراستنی تەندروستیی هاووڵاتیاندا بەردەوام دەبێت.\nڕائید هۆگر عەزیز، وتەبێژی پۆلیسی هەولێر ڕایگەیاند، بە بڕیاری قایمقامی قەزای ناوەندیی هەولێر و لەبەر پابەندنەبوون بە ڕێنماییەكانی كوالیتی كۆنتڕۆڵ، لە هەڵمەتێكدا بە هاوكاریی بەشی پۆلیسی شارەوانیی قایمقامیەتی هەولێر، هەشت كۆگای دەرمان لە شاری هەولێر داخران.\nبە وتەی هۆگر عەزیز، ڕێكاری یاسایی بەرامبەر سەرپێچیكاران گیراوەتە بەر و هەڵمەتەكەش لە پێناو پاراستنی تەندروستیی هاووڵاتیاندا بەردەوام دەبێت.\nڕاگەیاندنی پۆلیسی هەولێر\n2242 زائر، ولايوجد أعضاء داخل الموقع


هەواڵ / جیهان :: 17/01/2020 :: 4567 جار بینراوە\nتاگ :: قاسم سلێمانی\nرۆژنامه‌یه‌ك ئاشكرایده‌كات به‌رپرسێكى سورى زانیارى وردى داوه‌ته ئه‌مریكا ده‌رباره‌ى جموجوڵه‌كانى قاسم سلێمانى، به‌ر له كوشتنى له‌ناو خاكى عێراقدا.\nرۆژنامه‌ى (ئیندپێندێتى عه‌ره‌بى) له‌سه‌ر زارى سه‌رچاوه‌یه‌كى تایبه‌تى هه‌واڵگرى رۆژئاواوه بڵاویكرده‌وه: به‌رپرسێكى سورى زانیارى ورد و گرنگى داوه‌ته لایه‌نى ئه‌مریكى ده‌رباره‌ى جموجوڵه‌كانى قاسم سلێمانى، فه‌رمانده‌ى فه‌یله‌قى قودسى سوپاى پاسداران.\nبه‌پێى سه‌رچاوه‌كه: "ئه‌و به‌رپرسه باڵا سورییه كه ماوه‌یه‌كى درێژ له په‌یوه‌ندیدا بووه له‌گه‌ڵ ئه‌مریكیه‌كاندا، مه‌رجى ئه‌وه‌ى به واشنتۆن داوه كه پێویسته به ئامانجگرتنه‌كه‌ى له‌نێو خاكى سوریادا نه‌بێت".\nرۆژنامه‌كه رونیشیكردوه‌ته‌وه: ئه‌مریكیه‌كان توانیویانه شوێن رێڕه‌وى ئه‌و فڕۆكه‌یه بكه‌ون كه سلێمانى گواستوه‌ته‌وه پاش ئه‌وه‌ى دڵنیابونه‌ته‌وه كه له‌ناویدایه، هه‌روه‌ك توانیویانه دزه‌بكه‌نه ناو مۆبایلى ئه‌بومه‌هدى موهه‌ندیس، جێگرى سه‌رۆكى ده‌سته‌ى حه‌شدى شه‌عبى، به‌مه‌ش گوێیان له‌و وتوێژانه بووه كه له نێوان ئه‌و و سلێمانى و كه‌سانى تردا كراون.\nئاماژه‌شیداوه: له‌رێى په‌یوه‌ندییه‌كانه‌وه ئه‌مریكییه‌كان تێگه‌یشتوون كه ئاماده‌كارى ده‌كه‌ن بۆ ژماره‌یه‌ك هێرشى گه‌وره له سوریا و عێراق و لوبنان و شوێنى دیكه دژ به ئامانجه‌كانى ئه‌مریكا و ئیسرائیل و رۆژئاوا.\nهه‌روه‌ك له‌وه‌ش دڵنیابوونه‌ته‌وه كه موهه‌ندیس له فڕۆكه‌خانه له چاوه‌ڕوانى سلێمانى-دا ده‌بێت.\nبه‌ره‌به‌یانى رۆژى هه‌ینى 3ى كانونى دووه‌م قاسم سلێمانى، فه‌رمانده‌ى فه‌یله‌قى قودس و ئه‌بومه‌هدى موهه‌ندیس، جێگرى پێشووى سه‌رۆكى ده‌سته‌ى حه‌شدى شه‌عبى له بۆردومانێكى هێزه‌كانى ئه‌مریكادا له نزیك فڕۆكه‌خانه‌ى نێوده‌وڵه‌تى به‌غدا كوژران.\nله‌و بۆردومانه‌دا جگه له سلێمانى و موهه‌ندیس ژماره‌یه‌ك پله‌دارى ئێرانى و به‌رپرس و چه‌كدارى ترى حه‌شدى شه‌عبیش كوژران.\nپێشر تۆڕى (ئێن بى سى نیوز)ى ئه‌مریكى له‌سه‌ر زارى سه‌رچاوه ئاگاداره‌كان و به‌رپرسانى ئه‌مریكاوه رایگه‌یاند: هه‌واڵگرى ئیسرائیل به‌شدارى له پڕۆسه‌كه‌دا كردووه و زانیارى هه‌واڵگرى گرنگیان به ئه‌مریكییه‌كان داوه.\nئاماژه‌شیدا: ئاژانسى هه‌واڵگرى ناوه‌ندى ئه‌مریكا (سى ئاى ئه‌ى) زانیارى له دوو هه‌واڵده‌ر له فڕۆكه‌خانه‌ى دیمه‌شق-ى پایته‌ختى سوریاوه پێگه‌یشتووه ده‌رباره‌ى واده‌ى فڕینى فڕۆكه‌كه‌ى سلێمانى به‌ره‌و به‌غدا، هه‌واڵگرى ئیسرائیلیش هاوكاربووه له دوپاتكردنه‌وه‌ى ورده‌كارییه‌كه‌ى.\nرونیشیكردوه‌ته‌وه: "كاتێك فڕۆكه‌كه‌ى سه‌ر به هێڵى (اجنحه الشام) له جۆرى ئێرباس A320 نیشتووه‌ته‌وه، كه‌سانى سه‌ر به ئه‌مریكا له فڕۆكه‌خانه‌ى به‌غدا زانیارییه‌كانیان دوپاتكردوه‌ته‌وه، و شوێنه‌كه‌یان به‌دیاریكراوى ئاشكراكردوه".\nله‌سه‌ر ئه‌و زانیارییانه‌ش "سێ فڕۆكه‌ى ئه‌مریكى له بوارى ئاسمانى عێراقدا كه له‌ژێر كۆنتڕۆڵى هێزه‌كانى ئه‌مریكادایه، گه‌یشتونه‌ته شوێنه‌كه و شوێن سلێمانى كه‌وتوون كاتێك به ئۆتۆمبێلێك له فڕۆكه‌خانه‌وه ده‌رچووه، به‌ر له به‌ئامانجگرتنى به چوار مووشه‌كى هێلفایه‌ر".


بە بەشداری ٢٢ وڵاتی جیاواز پێشانگای بازرگانی هەولێر دەکرێتەوە\n2019-09-23 [12:58 PM]\nبە مەبەستی خستنەڕووی وردەكارییەكانی كردنەوەی سێزەدەمین پیشانگەی نێودەوڵەتی بازرگانیی هەولێر، ئەمڕۆ دووشەممە رێكخەرانی پیشانگاكە كۆنگرەیەكی رۆژنامەنووسیان ساز كرد.\nجۆرج خوری، بەڕێوەبەری گشتی كۆمپانیای IFP-عێراق بۆ رێكخستنی پیشانگە نێودەوڵەتییەكان گوتی: "لەم پیشانگایەدا كە خولی سێزەمینیەتی،٣٠٠ كۆمپانیا لە ٢٢ وڵاتی جیاوازەوە بەشدارن کە بریتین لە: "عێراق، توركیا، ئێران، فەڕەنسا، چیك، كوێت، قەتەر، هیندستان، لوبنان، سریلانكا، ئۆكراینا، كەنەدا، چین، پۆڵۆنیا، ئیمارات، سوید، میسر، سعوودیە، ئوردن، كینیا، ئەمریكا و هۆڵەندا". كە لە كۆتایی ئەم مانگەدا دەكرێتەوە و ماوەی چوار رۆژ دەخایەنێت".\nگوتیشی: "بۆ ئەمساڵ هاوكات دوو پیشانگای گرنگ دەكرێنەوە، یەكەمیان پڕۆجێكت عێراق پێشانگای بازرگانیی نێودەوڵەتی بۆ كەرتەكانی بیناسازی و ئاوەدانكردنەوە و كارەبا و دووەمیشیان پێشانگای خۆراكی كشتوكاڵی".\nبەڕێوەبەری گشتی كۆمپانیای IFP-عێراق بۆ رێكخستنی پیشانگە، ئاماژەی بۆ ئەوەش كرد: "پێشبینی دەكرێت ئەم پێشانگایە سەرنجی ژمارەیەكی زۆری پسپۆران و کەسانی خاوەنكار و خاوەن پڕۆژە و بازرگانەكان لە هەموو ناوچەكانی عێراق رابكێشێت و ئەمەش هەنگاوێكی گرنگە بۆ پەرەپێدانی كەرتی ئابووریی هەرێمی كوردستان".\nگوتیشی: ئەم پێشانگایە لە رۆژی دووشەممە، ٣٠/٩/٢٠١٩ كاتژمێر ١١ی بەیانی دەكرێتەوە و ماوەی چوار رۆژ بەردەوام دەبێت كە جگە لە حكوومەتی هەرێمی كوردستان و یەكێتیی ژوورە بازرگانی و پیشەسازییەكان، بەشێكی زۆر لە كۆنسولخانەكان پشتگیری كۆمپانیاكانی وڵاتەكانیان دەكەن".\nهاوکات كاوە سەعید نوێنەری وەزارەتی بازرگانی و پیشەسازیی حکوومەتی هەرێمی کوردستان باسی لەوە كرد كە 3هەزار كۆمپانیای خۆماڵی و 900 كۆمپانیای بیانی لە كوردستان کاری هاوردە و هەناردە دەكەن".\nشڤان عەبدولڕەحمان ئەمینداری گشتی یەكێتی ژوورە بازرگانییەكانیش گوتی": 29 هەزار كۆمپانیای خۆماڵی و 4 هەزار كۆمپانیای بیانی لە ژوورە بازرگانییەكان تۆمار کراون".\nلەمبارەوە سۆران قادر بەڕێوەبەری گشتیی پیشانگای نێودەوڵەتیی هەولێر، گوتی: "ئەمساڵ بە گشتی 22 پیشانگای نێودەوڵەتی لە هەولێر دەكرێنەوە و بەردەوام دەبین لە كردنەوەی پیشانگاكان بۆ ئەوەی كەرتی ئابووری گەشە بكات. ئەمساڵیش زیاتر لە 2 هەزار و 600 كۆمپانیا بەشدارییان لە پیشانگاكان كردووە و بانگێشتی هەموو كۆمپانیاكانیش دەكەین بۆ بەشداری لەو پیشانگانە".


ئافره‌تێكی كورد وه‌ك یه‌كێك له داهێنه‌رترین ئافره‌تانی رۆژهه‌ڵاتی ناوه‌ڕاست ده‌ستنیشان كرا\nجه‌میله مه‌هدی كاكه‌یی، له‌لایه‌ن نه‌ته‌وه یه‌كگرتووه‌كانه‌وه، وه‌كو یه‌كێك له ئافره‌ته داهێنه‌ره‌كانی رۆژهه‌ڵاتی ناوه‌ڕاست هه‌ڵبژێردرا و ئێستاش له رێكخراوه‌كه به‌رپرسی دۆسیه‌ی مافه‌كانی مرۆڤه تایبه‌ت به هه‌رێمی كوردستان.\nجه‌میله ئافره‌تێكی كوردی كاكه‌ییه، له كامپه‌كانی په‌نابه‌ران له ئێران له‌دایكبووه، به‌هۆی گوشاری كۆمه‌ڵایه‌تی، له ته‌مه‌نی 13 ساڵیدا شووی كردووه، به‌ڵام دواتر كۆڵینه‌داوه و سوور بووه له‌سه‌ر ئه‌وه‌ی خۆی پێبگه‌یه‌نێت و بخوێنێت.\nجه‌میله له گفتوگۆیه‌كدا بۆ نه‌ته‌وه یه‌كگرتووه‌كان باس له‌وه ده‌كات، كه سه‌ره‌تای ژیانی هاوسه‌رگیری له گوند ژیانێكی سه‌ختیان هه‌بووه و زۆر ماندووبوونه، بۆیه بیری له گۆڕینی ژیانی خۆیان كردووه‌ته‌وه و باشترین بژارده‌ش، گه‌ڕانه‌وه بووه بۆ خوێندن.\nبۆیه جه‌میله چووه‌ته به‌ر خوێندن و دواتریش ده‌ستیكردووه به چالاكی بۆ پارێزگاریكردن له مافی مرۆڤ به گشتی و مافی ئافره‌تان به‌تایبه‌تی، ئێستاش له رێكخراوی نه‌ته‌وه یه‌كگرتووه‌كان، وه‌كو به‌رپرسی دۆسیه‌ی مافی مرۆڤ تایبه‌ت به هه‌رێمی كوردستان كار ده‌كات.


په‌یوه‌ندیه‌كانی كورد و به‌غدا به‌كوێ ده‌گات؟\n05:54 - 02/12/2019\nپه‌یوه‌ندیه‌كانی كورد و به‌غدا به‌كوێ ده‌گات؟\nنزیكه‌ی ساڵێك له‌مه‌وبه‌ر كابینه‌یه‌كی نوێی حكومه‌تی عێراق به‌سه‌رۆكایه‌تی كه‌سێك، كه تا ڕاده‌یه‌ك به ته‌كنۆكرات ناوده‌برا، پێكهێنرا. كاتێك عادل عه‌بدولمه‌هدی سه‌رۆكایه‌تی ئه‌نجومه‌نی وه‌زیرانی عێراقی گرته ده‌ست، میراتێكی گه‌وره‌ی گه‌نده‌ڵی سه‌رۆك وه‌زیرانه یه‌ك له‌دوایه‌كه‌كانی پێش خۆی بۆ مابووه‌وه. ده‌نگی ناڕه‌زایی دژی گه‌نده‌ڵی گه‌یشتبووه ئاستێكی فراوان، ته‌نانه‌ت پێش عه‌بدولمه‌هدیش كه حه‌یده‌ر عه‌بادی سه‌رۆك وه‌زیران بوو، چه‌ندین خۆپیشاندان دژی گه‌نده‌ڵی و بێدادی كۆمه‌ڵایه‌تی و بێكاری به‌ڕێوه‌چوون، زۆرینه‌ی ئه‌م خۆپیشاندانانه ڕه‌وتی سه‌دریان له پشته‌وه بوو كه تا ڕاده‌یه‌كی زۆر شه‌قامی ده‌جوڵاند.\nدوای مامه‌ڵه‌ی توندی هێزه ئه‌منییه‌كان و میلیشیاكانی سه‌ر به حزبه‌كان، دروشمه‌كان گۆڕان بۆ هه‌ڵوه‌شاندنه‌وه‌ی حكومه‌ت، تا كار گه‌یشته ئه‌وه‌ی سه‌رۆك وه‌زیران ده‌ستله‌كاربكێشێته‌وه\nساڵێك دوای ده‌ستبه‌كاربوونی عادل عه‌بدولمه‌هدی جامی توڕه‌یی دژی گه‌نده‌ڵی به‌سه‌ر ئه‌م سه‌رۆك وه‌زیرانه‌دا ڕژا، خۆپیشاندانه‌كان زۆربه‌ی شاره گه‌وره‌كانی عێراقیان گرته‌وه و ژماره‌یه‌كی زۆر خۆپیشانده‌ر كوژران و برینداربوون. سه‌ره‌تا دروشمی خۆپیشانده‌ران نه‌هێشتنی گه‌نده‌ڵی و ده‌ستبه‌ركردنی كار و خۆشگوزه‌رانی بوو، به‌ڵام دوای مامه‌ڵه‌ی توندی هێزه ئه‌منییه‌كان و میلیشیاكانی سه‌ر به حزبه‌كان، دروشمه‌كان گۆڕان بۆ هه‌ڵوه‌شاندنه‌وه‌ی حكومه‌ت، تا كار گه‌یشته ئه‌وه‌ی سه‌رۆك وه‌زیران ده‌ستله‌كاربكێشێته‌وه.\nپه‌یوه‌ندیه‌كانی كورد و به‌غدا پێش عه‌بدولمه‌هدی چۆن بوو؟\nله‌سه‌رده‌می حه‌یده‌ر عه‌بادی سه‌رۆك وه‌زیراندا په‌یوه‌ندییه‌كانی نێوان كورد و به‌غدا هه‌ندێك جار باش و هه‌ندێك جاریش ئاڵۆز بوو. له‌و كاتانه‌دا كه هه‌ردوولا له سه‌نگه‌رێكدا شه‌ڕی دژی داعشیان ده‌كرد و پێویستیان به یه‌كتر بوو په‌یوه‌ندیه‌كانیان باش بوو، هه‌رچه‌نده هه‌ناركردنی نه‌وت له‌لایه‌ن هه‌رێمی كوردستانه‌وه به‌شێوه‌ی سه‌ربه‌خۆ خاڵی ناكۆكی نێوان ئه‌م دوو ده‌سه‌ڵاته بوو. به‌ڵام كه داعش نه‌ما و هه‌رێمی كوردستان ڕیفراندۆمی بۆ سه‌ربه‌خۆیی كرد، سه‌رجه‌م هێزه شیعه و سوننه‌كان به‌بێ جیاوازی هه‌موو قورسایی و سه‌ربازی خۆیان دژی كورد به‌كارهێنا، تا كار گه‌یشته ئه‌وه‌ی به‌غدا سوپا و هێزه‌كانی حه‌شدی شه‌عبی، كه پێشتر پێكه‌وه له‌گه‌ڵ پێشمه‌رگه شه‌ڕی داعشیان ده‌كرد، بباته سه‌ر كه‌ركوك و شاره‌كه به زه‌بری هێز له كورد بستێنێته‌وه. له‌و ماوه‌یه‌دا حكومه‌تی ناوه‌ندی نزیكه‌ی 52%ی خاكی هه‌رێمی كوردستانی خسته‌وه ژێر كۆنترۆڵی خۆی.\nپه‌رله‌مانی عێراق له 27ی ئه‌یلولی 2017دا و دوو ڕۆژ دوای ڕیفراندۆم و له دانیشتنێكی نائاساییدا زنجیره‌یه‌ك بڕیاری دژی حكومه‌تی هه‌رێم ده‌ركرد و حه‌یده‌ر عه‌بادی سه‌رۆك وه‌زیرانی سه‌رپشككرد له‌وه‌ی هه‌موو ده‌سه‌ڵاته‌كانی به‌كاربهێنێت تا ده‌سه‌ڵاتی حكومه‌تی ناوه‌ندی به‌سه‌ر ناوچه جێناكۆكه‌كان و سه‌رجه‌م دامهوده‌زگاكانی هه‌رێمی كوردستاندا بسه‌پێنێت. یه‌كێكی تر له‌و بڕیارانه لێپێچینه‌وه‌ی یاسایی بوو له‌و كه‌سانه‌ی له پشت ڕیفراندۆمه‌كه‌وه‌بوون به مه‌سعود بارزانی سه‌رۆكی ئه‌وكاتی هه‌رێمی كوردستانیشه‌وه. ئه‌مه جگه له داخستنی ئاسمان و زه‌وی هه‌رێمی كوردستان به‌ڕووی وڵاتانی دراوسێ و ده‌ره‌وه‌دا.\nبه هێنانی هێزی سه‌ربازی بۆ سه‌ر كه‌ركوك و داخستنی فڕۆكه‌خانه و خاڵه سنووریه‌كان، ئیدی ناكۆكیه‌كانی نێوان هه‌رێم و به‌غدا گه‌یشته ئه‌وپه‌ڕی\nبه‌ر له‌م هه‌نگاوه‌ش، به‌غدا له‌سه‌ر ناكۆكیه‌كانی له‌باره‌ی هه‌نارده‌كردنی نه‌وتی هه‌رێمه‌وه به‌شه‌بودجه‌ی هه‌رێمی كوردستانی بڕیبوو، به هێنانی هێزی سه‌ربازی بۆ سه‌ر كه‌ركوك و داخستنی فڕۆكه‌خانه و خاڵه سنووریه‌كان، ئیدی ناكۆكیه‌كانی نێوان هه‌رێم و به‌غدا گه‌یشته ئه‌وپه‌ڕی.\nبه‌هاتنی عه‌بدوله‌هدی چی ڕوویدا؟\nعادل عه‌بدولمه‌هدی له 2004 تا 2005 له حكومه‌ته‌كه‌ی ئه‌یاد عه‌لاویدا وه‌زیری دارایی بوو، به‌شه‌بودجه‌ی هه‌رێمی كوردستانی به له 17% ده‌ستنیشانكرد\nكاتێك عادل عه‌بدولمه‌هدی له 2004 تا 2005 له حكومه‌ته‌كه‌ی ئه‌یاد عه‌لاویدا وه‌زیری دارایی بوو، به‌شه‌بودجه‌ی هه‌رێمی كوردستانی به له 17% ده‌ستنیشانكرد، دواتر ئه‌و ڕێژه‌یه لای ده‌سه‌ڵاتدارانی سیاسی هه‌رێم جێگیركرا و له په‌سه‌ندكردنی پرۆژه‌یاسای هه‌موو ساڵێكدا كورد داوای ئه‌و ڕێژه‌یه له به‌غدا ده‌كات. كاتێكیش عادل عه‌بدولمه‌هدی بووه سه‌رۆك وه‌زیرانی عێراق، تا ڕاده‌یه‌ك په‌یوه‌ندیه‌كانی نێوان هه‌رێم و به‌غدا به‌ره‌و ئاساییبوونه‌وه ڕۆیشتن، زۆربه‌ی ئه‌و بڕیارانه‌ی په‌رله‌مانی عێراق دژی هه‌رێمی كوردستان ده‌ریكردبوون هه‌ڵوه‌شێنرانه‌وه. ته‌نانه‌ت له‌سه‌ر هه‌نارده‌كردنی سه‌ربه‌خۆیانه‌ی نه‌وتی هه‌رێم، حكومه‌ته‌كه‌ی حه‌یده‌ر عه‌بادی دوو سكاڵای دژی هه‌رێمی كوردستان تۆماركردبوو، یه‌كێكیان سكاڵا بوو دژی توركیا كه نه‌وتی هه‌رێمی كوردستان ده‌كڕێته‌وه، ئه‌م سكاڵایه‌یان له دادگای نێوده‌وڵه‌تی تۆماركرابوو. سكاڵای دووه‌میش له دادگای فیدراڵی عێراق تۆماركرابوو و تیایدا ئاماژه به‌وه درابوو كه هه‌نارده‌كردنی نه‌وتی هه‌رێم ناده‌ستووریه. سكاڵای یه‌كه‌میان له‌لایه‌ن عه‌بدولمه‌هدیه‌وه كشێنرایه‌وه، كه ده‌سه‌ڵاتدارانی عێراق چاوه‌ڕوانبوون ته‌نها له‌و سكاڵایه‌دا 26 ملیار دۆلار ببه‌نه‌وه، یاسای دووه‌میش له 4ی نیسانی 2019دا له‌لایه‌ن دادگای فیدراڵیه‌وه هه‌ڵپه‌سێردرا، له‌به‌رئه‌وه‌ی نوێنه‌ری هیچ كام له حكومه‌تی ناوه‌ندی و هه‌رێمی كوردستان كۆنووسی خۆیان له‌باره‌ی سكاڵاكه‌وه پێشكه‌ش دادگاكه نه‌كردووه.\nحه‌یده‌ر عه‌بادی له 23ی ئازاری ڕابردوودا و له دیمانه‌یه‌كی ته‌له‌فزیۆنیدا باسی له‌وه‌كرد كه عادل عه‌بدولمه‌هدی بڕی ترلیۆنێك و 600 ملیار دیناری بۆ مووچه‌ی مووچه‌خۆرانی هه‌رێمی كوردستان زیادكردووه، كه به نزیكی ده‌كاته 50%ی ئه‌و موچه‌یه‌ی له‌سه‌ردامی خۆیدا و دوای پێكهێنانی لیژنه‌یه‌ك بۆ مووچه‌خۆرانی هه‌رێم خه‌رج ده‌كرا.\nدوای ده‌ستبه‌كاربوونی عادل عه‌بدولمه‌هدی به‌غدا داوای ڕێككه‌وتنێكی نوێی له كورد كرد، تا ئه‌ویش بتوانێت به‌شه بودجه‌ی هه‌رێم به به‌رده‌وامی ڕه‌وانه بكات. به‌ڵام ده‌سه‌ڵاتی سیاسی هه‌رێمی كوردستان تا دره‌نگ به‌ده‌م ئه‌م داوایه‌ی سه‌رۆك وه‌زیرانه نوێیه‌كه‌ی به‌غداوه نه‌چوو\nله‌سه‌ره‌تای ده‌ستبه‌كاربوونی عه‌بدولمه‌هدیه‌وه به‌غدا داوای ڕێككه‌وتنێكی نوێی له كورد كرد، تا ئه‌ویش بتوانێت به‌شه بودجه‌ی هه‌رێم به به‌رده‌وامی ڕه‌وانه بكات. به‌ڵام ده‌سه‌ڵاتی سیاسی هه‌رێمی كوردستان تا دره‌نگ به‌ده‌م ئه‌م داوایه‌ی سه‌رۆك وه‌زیرانه نوێیه‌كه‌ی به‌غداوه نه‌چوو. له‌و كاته‌وه عادل عه‌بدولمه‌هدی بووه‌ته سه‌رۆك وه‌زیران به‌بێ ئه‌وه‌ی هه‌رێمی كوردستان نه‌وته‌كه‌ی ڕاده‌ستی به‌غدا بكات، ئه‌و به‌شه‌بودجه‌ی هه‌رێمی كوردستانی ڕه‌وانه كردووه. به‌و هۆیه‌وه ئه‌وه‌ی كه پێی ده‌وترا سیستمی پاشه‌كه‌وتكردنی مووچه له هه‌رێمی كوردستان هه‌ڵگیرا و جوڵه‌ی بازاڕ له هه‌رێم زیادیكرد و خه‌ڵكه‌كه ئاهێكیان به‌به‌ردا هاته‌وه.\nخۆپیشاندانه‌كانی عێراق و ده‌ستله‌كاركێشانه‌وه‌ی عه‌بدولمه‌هدی\nله سه‌ره‌تای مانگی تشرینی یه‌كه‌می ئه‌مساڵدا خۆپیشاندان دژی گه‌نده‌ڵی و بێكاری له به‌غدای پایته‌خت ده‌ستیپێكرد و هه‌رزوو چه‌ند ناوچه و پارێزگایه‌كی دیكه‌ی عێراقی گرته‌وه، به‌هۆی مامه‌ڵه‌ی توندی هێزه ئه‌منیه‌كان و میلیشیا چه‌كداره‌كانه‌وه تا ئێستا نزیكه‌ی 500 كه‌س كوژراون و هه‌زارانی دیكه‌ش برینداربوون. كوژرانی ئه‌و ژماره زۆره له خۆپیشانده‌ران كاردانه‌وه‌ی زۆری لێكه‌وته‌وه و داواكاری بۆ ده‌ستله‌كاركێشانه‌وه‌ی عادل عه‌بدولمه‌هدی ڕووی له زیادبوون كرد، كار گه‌یشته ئه‌وه‌ی مه‌رجه‌عیه‌تی شیعه له ڕۆڵه ئاینیه‌كه‌ی ده‌ربچێت و ڕۆڵێكی سیاسی ببینێت، به‌تایبه‌ت دوای ئه‌وه‌ی هه‌ینی ڕابردوو مه‌رجه‌عیه‌ت داوای له په‌رله‌مان كرد چاو به‌و حكومه‌ته‌دا بخشێنێته‌وه كه خۆی متمانه‌ی پێداوه. عادل عه‌بدولمه‌هدی بڕیاریدا گوێڕایه‌ڵی داواكه‌ی مه‌رجه‌عیه‌ت بێت و ده‌ستله‌كاربكێشێته‌وه.\nده‌ستله‌كاركێشانه‌وه‌كه‌ی عه‌بدولمه‌هدی ده‌ستكه‌وتێكی دیموكراسیه؟\nڕاستە یەکەمین جارە لە عێراقی دوای سه‌دام حسێندا پێش تەواو بوونی وادەی دەستووری کابینەیەك سەرۆك وەزیرانەکەی دەست لە کاربکێشێتەوە، بەڵام ناكرێت كه ئه‌و هه‌نگاوه وه‌ك وەرچەرخانێکی سیاسی ببینرێ و بە خاڵێكی دیموکراسی لە قەڵەم بدرێت، چونكه ئه‌و ده‌ستله‌كاركێشانه‌وه‌یه هێنده‌ی له‌ژێر كاریگه‌ری بڕیارێكی سیاسیانه‌ی مه‌رجه‌عیه‌تدا بوو هێنده له‌ژێر كاریگه‌ریی خۆپیشاندانه‌كاندا نییه، به‌و به‌ڵگه‌یه‌ی له‌دوای بڕیاری ده‌ستله‌كاركێشانه‌وه‌كه‌ش خۆپیشاندانه‌كان به‌رده‌وامن.\nدەسەڵاتی سیاسی لە عێراق بەرەو سیستەمێکی مەزهەبی تەواو هەنگاو دەنێت. لابردنی عادل عەبدولمەهدی بە ئاماژه‌یه‌كی سیستانی جەوهەری ڕاستەقینەی ده‌سه‌ڵاتی له عێراقدا بۆ هەموو لایەک دەرخست\nبه بڕوای پرۆفیسۆر جه‌بار قادر، دەسەڵاتی سیاسی لە عێراق بەرەو سیستەمێکی مەزهەبی تەواو هەنگاو دەنێت. لابردنی عادل عەبدولمەهدی بە ئاماژه‌یه‌كی سیستانی جەوهەری ڕاستەقینەی ده‌سه‌ڵاتی له عێراقدا بۆ هەموو لایەک دەرخست. ئێستا هەموو کەسێک دەزانێ نە دەستور و نە ئەنجومەنی نوێنەران و نە هەموو دامەزراوەکانی تری دەوڵەتی عێراق بەرگەی یەک قسەی سیستانی ناگرن. ئه‌م سیستمه دووباره‌كردنه‌وه‌ی هه‌مان سیستمی ویلایه‌تی فه‌قیهه له ئێران، ئەوەی کاربەدەستانی ئێران لە دەستوردا جێگیریان کردووە و بەسەر خەڵکی ئەو وڵاتەدا سەپاندوویانە، سیستانی و لایەنگرانی دەیانەوێ لە سێبەری دەستورێکی دیموکراتیدا بەسەر گەلانی عێراقدا بیسەپێنن.\nپه‌یوه‌ندیه‌كانی كورد و به‌غدا چی لێدێت؟\nڕۆژی 13ی تشرینی دووه‌م نێچیرڤان بارزانی سه‌رۆكی هه‌رێمی كوردستان سه‌ردانی به‌غدای كرد و له‌گه‌ڵ عادل عه‌بدولمه‌هدیدا كۆبووه‌وه، به‌پێی زانیاریه‌كانی په‌یسه‌ر له‌و كۆبوونه‌وه‌یه‌دا عه‌بدولمه‌هدی وه‌ك دۆستێكی نزیكی كورد خۆی نیشانداوه و نیگه‌رانی له‌وه نیشاندابوو كه كورد یه‌كگرتوو نین و په‌رته‌وازه‌ن، داوایكردبوو ئه‌گه‌ر مافى كوردیان ده‌وێت، به یه‌كڕیزى بچنه به‌غدا، باسی له‌وه‌شكردبوو كه یه‌كێتى و پارتى له‌سه‌ر هه‌موارى ده‌ستوورو چۆنێتى مامه‌ڵه‌كردن له‌گه‌ڵ به‌غدا ناكۆكن، هه‌ریه‌كه‌یان به‌جیا شاند ده‌نێرێت و بۆچوونه‌كانیشیان لێك نزیك نین.\nحكومه‌تى عێراق و لایه‌نه شیعه‌كان، ده‌یانه‌وێت له‌ڕێی هه‌مواری ده‌ستووره‌وه فشار بخه‌نه سه‌ر كورد، بۆ ئه‌و مه‌به‌سته‌ش هێشتنه‌وه‌ی سیستمی فیدراڵیان له ده‌ستوردا به‌وه‌وه گرێداوه كه كورد ده‌ستبه‌رداری بیرۆكه‌ی ئابووری سه‌ربه‌خۆ بێت\nدیارترین مه‌ترسی كه له دوای ده‌ستله‌كاركێشانه‌وه‌ی عادل عه‌بدولمه‌هدی هه‌ڕه‌شه له كورد و سیستمی فیدراڵی عێراق ده‌كات ئه‌وه‌یه كه حكومه‌تى عێراق و لایه‌نه شیعه‌كان، ده‌یانه‌وێت له‌ڕێی هه‌مواری ده‌ستووره‌وه فشار بخه‌نه سه‌ر كورد، بۆ ئه‌و مه‌به‌سته‌ش هێشتنه‌وه‌ی سیستمی فیدراڵیان له ده‌ستوردا به‌وه‌وه گرێداوه كه كورد ده‌ستبه‌رداری بیرۆكه‌ی ئابووری سه‌ربه‌خۆ بێت و دۆسیه‌ی نه‌وتی هه‌رێم به ته‌واوی ڕاده‌ستی به‌غدا بكات، ئه‌گه‌رنا فیدراڵیه‌ت له ده‌ستوردا هه‌ڵده‌وه‌شێننه‌وه.\nڕۆژی 23ی مانگی ڕابردوو بۆ ڕێككه‌وتن له‌سه‌ر پرسی هه‌نارده‌كردنی نه‌وت له‌لایه‌ن هه‌رێم و دیاریكردنی به‌شه‌بودجه‌ی هه‌رێم له بودجه‌ی گشتی عێراق، شاندى حكومه‌تى هه‌رێمى كوردستان گه‌یشته به‌غدا و له‌گه‌ڵ عادل عه‌بدولمه‌هدیدا كۆبوونه‌وه، بۆ یه‌كه‌مجار بوو كه شاندی كورد سه‌رپشك بكرێت له‌وه‌ی ڕه‌زامه‌ندی نیشان بدات ڕۆژانه 250 هه‌زار به‌رمیل نه‌وت ڕاده‌ستی به‌غدا بكات.\nعادل عه‌بدولمه‌هدی سه‌رۆك وه‌زیران ده‌ستی له‌كاركێشایه‌وه و داوای له شانده‌كه كردبوو واژۆكردنى ئه‌و رێككه‌وتنه دوابخرێت بۆكاتێك حكومه‌تى نوێى عێراق ده‌ستبه‌كارده‌بێت\nبڕیاربوو له 30ی تشرینی دووه‌مدا شاندی كوردی بچنه‌وه به‌غدا و ڕێككه‌وتنه‌كه واژۆ بكه‌ن، به‌ڵام ڕۆژێك به‌ر له‌و واده‌یه عادل عه‌بدولمه‌هدی سه‌رۆك وه‌زیران ده‌ستی له‌كاركێشایه‌وه و داوای له شانده‌كه كردبوو واژۆكردنى ئه‌و رێككه‌وتنه دوابخرێت بۆكاتێك حكومه‌تى نوێى عێراق ده‌ستبه‌كارده‌بێت. به‌ڵام حكومه‌تى هەرێم داوایکردووە، سەردانەکە بکرێت و رێککەوتنه‌كه واژبکرێت، بۆ ئەوەی بودجە تێپەرێنرێت و کابینەی داهاتوو پێوەی پابەندبێت. به‌غداش به‌هۆى بارودۆخى عێراق و ده‌ستله‌كاركێشانه‌وه‌ى عادل عه‌بدولمه‌هدیه‌وه ئاماده‌یى بۆ واژۆكردنى رێككه‌وتنه‌كه تێدا نه‌بووه.\nڕۆژانێکی پڕ لە کێشە و بگرە و بەردە چاوەڕوانی کورد دەکەن لە باشووری کوردستان، به‌جۆرێك ئەوەی لە ١٦ ئوکتۆبەر ڕوویدا شتێکی ئەوتۆ نابێت لە چاویاندا\nبه بڕوای پرۆفیسۆر جه‌بار قادر ڕۆژانێکی پڕ لە کێشە و بگرە و بەردە چاوەڕوانی کورد دەکەن لە باشووری کوردستان، به‌جۆرێك ئەوەی لە ١٦ ئوکتۆبەر ڕوویدا و عێراق 52%ی خاكی هه‌رێمی خسته ژێر كۆنترۆڵی خۆیه‌وه شتێکی ئەوتۆ نابێت لە چاویاندا.\nده‌شڵێت دەبێ کورد بەرگری لە داهاتووی خۆی بکات و شیعە لەوە تێبگەیەنێت کە ناکرێت مەرجەعییەتی بەشێک لە دانیشتوان بڕیار لە سەر چارەنووسی هەموو خەڵک بدات و بۆ ئەمەش داوا لە نەتەوە یەکگرتووەکان، یەکێتی ئەوروپا و ئەمه‌ریکا بکات کە ڕێگری لەم ڕەوتە ترسناکە بکەن.


هەستەوەرە تازەکەی سۆنی سنورەکانی تۆمارکردنی ڤیدیۆی Slow motion لەسەر مۆبایل تێدەپەڕێنێت! – کەی ئای تی ئێن\nسۆنی 8, شوبات 2017\nتازەترین هەستەوەری وێنەگرتنی سۆنی لە جۆری CMOS بەوە جیادەکرێتەوە لە هەستەوەرەکانی تر کە ڕامی تایبەت بە خۆی هەیە کە ڕێگەی پێ دەدات زۆر بە خێرایی وێنە و ڤیدیۆ تۆماربکات، هەروەها ڕێگەی پێ دەدات کە ڤیدیۆ بە ڕوونی [email protected] تۆماربکات(واتە ١٠٠٠ وێنە بگرێت لە یەک چرکەدا!)\nئەم هەستەوەرە لە هەمان کاتدا ڤیدیۆ بە هەردوو شێوازی ئاسایی و 1000FPS تۆماردەکات و لەناو ڕامە تایبەتەکەی خۆیدا هەڵیاندەگرێت بۆ ئەوەی بەکارهێنەر بتوانێت ئەو بەشانەی کە ویستی هێواشیان بکاتەوە لە ڤیدیۆ تۆمارکراوەکەدا و ئەو بەشانەی ویستیشی ئاسایی بیانهێڵێتەوە.\nیەکێکی تر لە لایەنە گرنگەکانی هەستەوەرەکە ئەوەیە کە دەتوانێت وێنەیەک بە ڕوونی ١٩.٣ مێگاپیکسڵ لە ماوەی تەنها ١/١٢٠ی چرکەیەکدا لەناو ڕامەکەیدا هەڵیبگرێت کە ئەمەش هۆکارێکە بۆ ئەوەی وێنەکان جۆرایەتیەکی بەرزتریان هەبێت.\nئەم هەستەوەرە ڕونییەکی ٢١.٢ مێگاپیکسڵی هەیە و قەبارەی هەر پیکسڵێکی ١.٢٢ مایکرۆمەترە. ڕامەکەی ١٢٥ مێگابایتە و توانای تۆمارکردنی ڤیدیۆی بە ڕونییەکانی [email protected] و [email protected] هەیە(جگە لە پارچە ڤیدیۆ کورتەکان کە بە شێوازی 1000FPS تۆماردەکرێن) کە ئەم ژمارانە یەکەم جارە لە جیهانی مۆبایلدا ببینرێن. ئەم ڤیدیۆیە نمونەیەکی تۆمارکراوە بەم هەستەوەرە:\n[su_youtube url=”https://www.youtube.com/embed/dFdU-JjypWs” width=”460″ height=”300″ class=”https://www.youtube.com/watch?v=gphMRMyqQpA”]\nتاگەکان سۆنی کامێرا هەستەوەر


Mewda Media | ئێران بەنیازی كوشتنی بەرپرسێكی ئەمەریكی بوو.. ترەمپ\nئێران بەنیازی كوشتنی بەرپرسێكی ئەمەریكی بوو.. ترەمپ هەڕەشەی توند دەكات\nدۆناڵد ترەمپ، سەرۆكی ئەمەریكا لە كاردانەوە دژی هەوڵەكانی ئێران بۆ تۆڵەكردنەوەی قاسم سولەیمانی ئەو فەرماندەیەی سوپای پاسداران كە ئەمەریكا كوشتی، رایدەگەیەنێت "هەر هێرشێك لەلایەن ئێرانەوە لەدژی وڵاتەكەی، بەهەر شێوەیەك بێت ئێمە بە هێرشێكی هەزار ئەوندە گەوەرەتر وڵامی دەدەینەوە".\nوتەكانی ترەمپ لەكاتێكدایە بەرپرسانی ئەمەریكا یەكشەمەی رابردوو بە پشت بەستن بە زانیارییە هەواڵگرییەكانیان ئاشكرایان كرد " ئێران لە پلانیدایە بۆ تۆڵەكرنەوەی كوشتنی قاسم سولەیمانی، لانا ماركس باڵیۆزی ئەمەریكا لە ئەفریقای باشور بكوژێت".\nدوای ئاشكرابوونی ئەو هەوڵەی ئێران، دۆناڵد ترەمپ سەرۆكی ئەمەریكا شەوی رابردوو، لە پەڕەی خۆی لە تۆڕی كۆمەڵایەتی تویتەر،نووسیویەتی "زانیارییە هەواڵگرییەكان باس لەوە دەكەن، كە ئێران دەیەوێت تۆڵەی قاسم سولەیمانی بكاتەوە، هەر هێرشێك لە لایەن ئێرانەوە لە دژی ئەمەریكا، بەهەر شێوەیەك بێت ئێمە بە هێرشێكی هەزار ئەوەندە گەوەرەتر وەڵامی دەدەینەوە".


مەزارگەو قوتابخانە و زانكۆكان داخران - تۆڕی میدیایی خەڵک\nپارێزگاری نەجەف و سەرۆكی شانەی قەیرانی پارێزگاكە ڕایدەگەیەنێت، سەرجەم مەزارگەكانی شیعە لە نەجەف داخران و دەوامی فەرمانگەكانیش بۆ نیوە كەمكرایەوە.\nلوئەی یاسری پارێزگاری نەجەف و سەرۆكی شانەی قەیرانی پارێزگاكە لە لێدوانێكی ڕۆژنامەوانیدا ڕایگەیاند، بەهۆی بەرزبوونەوەی ئامارەكانی ڤایرۆسی كۆرۆنا، سەرجەم مەزارگەكان داخران و دەوامی فەرمانگەكانیش بۆ نیوە كەمكرایەوە.\nئاشكراشیكرد، بڕیاردراوە تاكو 1ی ئادار، دانانی پرسە لە مزگەوت و حوسەینییەكان قەدەغە بكرێت و سەرجەم قوتابخانە و زانكۆ ئەهلی و حكومییەكانیش دابخرێن.\nبەپێی ئامارەكانی وەزارەتی تەندروستی عێراق، چەند ڕۆژێكە تووشبووانی ڤایرۆسی كۆرۆنا لە هەرێم زیادی كردووە.\nخەڵك- بەرەبەیانی ئەمڕۆ سێ شەممە، قەدەخەی گشتی هاتووچۆ لە مالیزیا دەستیپێكرد. (زیاتر…)\n09 شوبات 2021 9.35 pm


ئەوەی سامسۆنگ لێی دەترسا ڕویدا – کەی ئای تی ئێن\nبابەتی گرینگ 15, تشرینی یه‌كه‌م 2016\nسامسۆنگ گەورەترین کۆمپانیای وەبەرهێنانی مۆبایلە هۆشمەندەکانە لە سەر ڕووی زەوی. بەڵام ئەو کێشەیەی کە ئەم کۆمپانیایەی ناچار کرد بۆجاری دووەم بەرهەمی نۆت ٧ لە بازاڕەکان بکشێنێتەوە، دەبێتە هۆی کەمبوونەوەی خواستی کڕیارانی بەرهەمی کۆمپانیاکە.\nشایەنی باسە، ڕۆژانی ١١ و ١٢ی تشرینی یەکەم واتە ئەم مانگە، ڕاپرسییەک لە ویلایەتە یەکگرتووەکانی ئەمەریکا لە نێوان ١٠٢٠ کەس لە کڕیارانی سامسۆنگ ئەنجام دەدرێت. کەسانی بەشداربوو لەم ڕاپرسیەدا، هەریەکەو مۆبایلێکی براندی کۆمپانیاکەشی هەیە لە ئێستادا. چەند پرسیارێک لەم کەسانە کرا بە مەبەستی چۆن و چەندێتیی کاریگەرییە خراپەکانی کێشەی ئەم دوایەی دوایین بەرهەمی کۆمپانیاکە. بۆ ئەوەی بزانرێت تا چەند کار لە مەیل و خواستی ئەوان دەکا لەمەڕ کڕینی بەرهەمەکانی سامسۆنگ لە ئایندەدا. بە گوێرەی دەرەنجامەکانی ئەم ڕاپرسییە، ٤٠ لە سەد لە خاوەندارانی مۆبایلی سامسۆنگ ئەوەیان ڕاگەیاندوە کە ئیدی مۆبایلی براندی سامسۆنگ ناکڕن.\nجێگای ئاماژەیە، ئەم ژمارە بەراورد بە مانگی ٩، واتە پێش دووبارە تەقینەوەی نۆت ٧ لە پاش کێشانەوەی لە بازاڕ و چاککرنەوەیان و دووبارە خستنە بازاڕەوە، بە ڕێژەی بەرچاو زیادی کردووە. لە ٤٠ لە سەدی ئەو کەسانەی کە ئیدی نیازی کڕینی بەرهەمی سامسۆنگیان نیە، ٨ لە سەدیان ئارەزووی کڕینی یەک لە مۆبایلە نوێیەکانی گووگڵ دەکەن. ٧٠ لە سەدی دیکەیان مەیلی بەدەستەوە گرتنی مۆبایلێکی دیکەی ئەندرۆیدی دەکەن. ٣٠ لە سەدیان ئارەزووی ئایفۆن. لە ڕاپرسی ڕۆژی ٢٣ ـی ٩ لە نێوان ١٠٠٠ لە کڕیارانی سامسۆنگ، ٧٧ لە سەدیان بەڵێنی وەفاداری بۆ کۆمپانیاکە دووبارە دەکەنەوە.\nجا ئێستا پرسیار ئەوەیە کە ئایا سامسۆنگ دەتوانێت لەم قەیرانە چاوەڕواننەکراوە ڕوح دەربێنێ؟ چەند مانگێکی دیکە گالاکسی ٨ سەر دەردێنێ و ئەوکات دەردەکەوێت کە کڕیاران دێنەوە یاخود نه!


نه‌بوونی درامای كوردی بینەری بەرەو درامای توركی بردووە | ROJnews\nنه‌بوونی درامای كوردی بینەری بەرەو درامای توركی بردووە\nشەممە, 1 ديس 2018 - 11:50\nڕۆژنیوز ـ هاوڕێ کرێکار و بۆتان گەرمیانى\nهونه‌رمه‌ندان نیگەرانن لە دۆخی درامای كوردی، پێیانوایە لە قەیراندایە، بۆیە بینەر پەنای بردووەتە بەر تەماشاكردنی دراما توركی و بیانییەكان، بەوتەی بەڕێوەبەری كۆمپانیایەكی تایبەت بە بەرهەمهێنانی فیلم و دراما، لە ٢٠١٥-وە تا ئێستا تەنها چوار دراما لە هەرێم بەرهەمهاتوون.\nله باشوری كوردستان، تا دێت بڵاوكردنه‌وه و پیشاندانی دراما توركی و بیانییەكان ڕوو له‌زیادبوون ده‌كه‌ن، هونه‌رمه‌ندانیش، نیگه‌رانن له په‌راوێزخستنی درامای كوردی و بەرهەمنەهێنانی درامای خۆماڵی، له‌و باره‌یه‌وه بۆ ڕۆژنیوز قسەیانكرد.\nیاسین قادر به‌رزنجی، هونه‌رمه‌ند، وتی:"وه‌كو كورد، له‌سه‌ره‌تای به‌رهه‌مهێنانی فیلم و پیشه‌سازیی هونه‌ری دراماداین، درامای كوردی ئیستا له‌قه‌یرانێكی سه‌ختدایه، ئه‌و پلانانه‌ی كه لایه‌نه به‌رپرسه‌كانیش دایده‌ڕێژن پلانی زانستی و لۆژیكی و هونه‌ری نین".\nبەرزنجی وتیشی:"لێره و له‌وێ، كۆمپانیا و به‌ڕێوه‌به‌رایه‌تییە گشتییەكان و وه‌زاره‌تی ڕۆشنبیری و به‌ڕێوه‌به‌رێتییەكانی هونه‌ری سینه‌ما، كارێكی هونەری به‌رهه‌مده‌هێنن، بەڵام ئه‌مه نه‌بووه‌ته هۆی دروستبوونی پیشه‌سازیی به‌رهه‌مێنانی درامای سه‌ركه‌وتوو، بینه‌ری كوردیش پێویستی به‌ته‌ماشاكردنی هونه‌ری خۆیه‌تی به‌زمانی خۆی، بەڵام هونه‌ری فیلمسازی و دراما له‌سه‌ره‌تادایه، بۆیه بینه‌ری كورد به‌شێوه‌یه‌كی گشتی به‌دیار فیلم و دراما دوبڵاژكراوه توركی و كۆری و عه‌ره‌بییه‌كانه‌وه داده‌نیشن".\nئەو هونەرمەندە پێشی وایە، بەهۆی ئه‌وه‌ی مه‌یدانه‌كه چۆڵه بۆ نمایشی درامای بیانی، تاوه‌كو درامای باشی به‌رهه‌مهێنراوی كوردیمان نه‌بێت، كاڵای به‌هێزمان نه‌بێت جێ به‌و كاڵا بیانییانەی دیكە له‌ق بكات، ئه‌و كاڵایانه هه‌ر دره‌وشاوه‌دارتر ده‌بن و بینەر هه‌ر سه‌یری ده‌كه‌ن، بینەر كاتێك سه‌یری هونه‌ری كوردی ده‌كات، كە دراما و شانۆی باشت هه‌بێت، بەڵام كه نه‌تبوو، بینەر ڕوو ده‌كاته بینینی هونه‌ری دیكە.\nبه‌یان زه‌ریفی، هونه‌رمه‌ند، وایدەبینێت، بۆ پێشخستنی هه‌ر كارێك، پێویسته بودجه‌یه‌كی باشت هه‌بێت، تا بتوانیت كارێك بكه‌یت ببێته وه‌ڵام بۆ به‌رامبه‌ره‌كه‌ت، بەڵام به‌داخه‌وه نه گروپێك، نه سه‌رمایه‌دارێك نییه پشتگیریی له هونه‌رمه‌ند بكات، ئه‌وه‌ی هه‌یه، حكومه‌ت و وه‌زاره‌تی ڕۆشنبیرییه، بەڵام ئه‌وانیش وه‌ك پێویست نین بۆ هاوكاریكردنی هونه‌رمه‌ندان بۆ بەرهەمهێنانی درامای كوردی.\nزه‌ریفی وتیشی:"به‌داخه‌وه پشتگیریكردن له هونه‌ری كوردی ناكرێت تا پاشه‌كشه به درامای توركی و بیانی بكرێت، هونه‌ری كوردی له‌قه‌یراندایه، جێگای نیگه‌رانیشه حكومه‌ت یاسایەكی نییه، كه ڕێگیری له بڵاوكردنه‌وه‌ی فیلم و درامای بیانیی دوبڵاژكراو بگرێت".\nفوئاد جه‌لال، به‌ڕێوبه‌ری كۆمپانیای 'مه‌ستی فیلم' بۆ ده‌رهێنانی دراما و فیلم، لەبارەی ئاماری بەرهەمهێنانی دراما لە هەرێمی كوردستان قسەی بۆ ڕۆژنیوز كرد، ئاشكرایكرد، له ساڵی ٢٠١٥-وە تا ئێستا، له هه‌رێمی كوردستان تەنها چوار دراما به‌رهه‌مهاتوون.\nساڵانە لە کەناڵە ئاسمانى و ناوخۆییەکانى هەرێمى کوردستان، چەندین دراماى دۆبلاژکراوى بیانى پەخشدەکرێن، کە زۆریینەیان دراماى تورکین.\nدراما تورکییەکان لەگەڵ ئەوەى دیمەنەکانى ناوى لەگەڵ کلتورى کوردى ناگونجێت و بووەتە هۆى نیگەرانى خێزانەکان، چەندین سوکایەتیشى تێدایە بە نەتەوەى کورد و نەتەوەکانى دیکە، بەڵام هەموو ئەمانە سەرنجى وەزارەتى ڕۆشنبیرى حکومەتى هەرێمى کوردستانى ڕانەکێشاوە بۆ ئەوەى هەڵوێستێک لە بەرامبەر بەخشکردنى ئەو درامایانەدا نیشانبدات.\nلە شاری سلێمانی، بە گۆرانی و میوزیك یادی گەریلا و هونەرمەند هۆزان سەرحەد كرایەوە.


سوپا سالاری ئیران هۆشداری دەداتە حكومەتی عیراق و هەرێم – تۆڕی میدیایی خەڵک\n2018/10/11 - 6:26 PM\nسوپا سالاری ئێران ڕایدەگەیەنێت، ئاسایش و سەقامگیری وڵاتەكەی بابەتێكە هیچ كات لە بەرامبەری بێدەنگ نابن، دەشڵێت:”ئەركی حكومەتی عیراق و هەرێمی كوردستانە بە پێی یاسا نێودەوڵەتییەكان لە بەرامبەر ئەو گرووپانەی دژی شۆڕش-ن هەڵوێستی جیدیان هەبێت”.\nلیوا محەممەد باقری، سوپا سالاری ئێران لە سەردانێكیدا بۆ خاڵی سنوری پارێزگای كرماشان بە میدیاكانی وڵاتەكەی ڕاگەیاندووە، ئەو گروپانەی دژی شۆڕشی ئیسلامی-ن لەم ناوچانەدا نیشتەجێن و بە هاوكاری دوژمنانی گەلی ئێران هەوڵی پیلانگێڕی دەدەن و هەندێكجارهەوڵی تێپەڕبوون بە ناوچەسنورییەكان دەدەن و مەترسی لە سەر ئاسایشی ناوخۆیی ئێران دادەنێن هیچ كات لێیان بێدەنگ نابین.\nئاماژەی بۆ ئەوەشكردووە، ئاسایش و سەقامگیری ئێران بابەتێكە كە هیچ كات لە بەرامبەری بێدەنگ نابین و ئەركی حكومەتی عێراق و هەرێمی كوردستانیشە، كە بە پێی یاسا نێودەوڵەتییەكان و ئەركی دراوسێیەتی، لە بەرامبەر ئەو گروپانە هەڵوێستی جیدییان هەبێت.\nئاشكراشیكردووە، ئەركی حكومەتی هەرێم و عیراقە، كە نابێت بارەگانی نەیارانی شۆڕش و گەلی ئێران لە نزیك سنورەكانی ئێمە و لە وڵاتی دراوسێمان بوونیان هەبێت و كۆنتڕۆڵ كردنیان لە ئەستۆی ئەواندایە.\nئێرانحكومەتی عیراقهەرێمی كوردستان\nجێگری سەرۆكی پەرلەمان: دەبێت وەزیرە كوردەكان نەهێڵن پشكی بودجەی هەرێم كەم بكرێتەوە\nئەو وەزارەتانەی سوننە داوای دەكات لە حكومەتەكەی عەبدولمەهدی ئاشكراكرا


شارەزایه‌كی کەشناسی: شەپۆلێکی خۆڵبارین هه‌رێمی كوردستان دەگرێتەوە\nئاراس جەبار، شارەزای کەشناسی هەرێمی کوردستان رایگه‌یاند، له سێ رۆژی ئاینده‌دا شەپۆلێکی خۆڵبارین هه‌رێمی كوردستان و عێراق ده‌گرێته‌وه و ماوه‌ی 24 كاتژمێر به‌رده‌وام ده‌بێت.\nئاراس جەبار له نوسینێكدا له‌باره‌ی پێشبینیه‌كانی كه‌شوهه‌وای هه‌رێمی كوردستان رایگه‌یاند، "لە بەرەبەیانی رۆژی دوشەمە 16ی ئه‌م مانگه، ئەگەر ھەیە شەپۆلێکی مامناوەند بۆ چڕی خۆڵبارین ناوچەکانی ھەرێمی کوردستان بگرێتەوە لە ئەنجامی کاریگەری نزمەپاڵەپەستۆیەکی ھەوا لە دەریای ناوەڕاستەوە، کە بەسەر ناوچەکانی باکوری سوریاوە داخڵی باکوری کوردستان و وڵاتی تورکیا ئەبێت بەشێوەی بارانبارینی پچر پچر کاریگەری لەسەر ئەم ناوچانە ئەبێت".\nبەرەی پێشەوەی نزمە پاڵەپستۆکە لە ھەوایەکی وشک پێکھاتوە\nئاماژه‌ی به‌وه‌شكردوه، بەرەی پێشەوەی نزمە پاڵەپستۆکە لە ھەوایەکی وشک پێکھاتوە، دەکەوێتە نێوان سنوری وڵاتی عێراق و سوریا و دەبێتە ھۆی زیادبونی بەرچاوی خێرای با کە ئەوەش لەم ناوچانەدا ھۆکارە بۆ بەرزبونەوەی تۆز و خۆڵێکی زۆر.\nپێشبینی دەکرێت بە ئاڕاستە باکەوە ئەم شەپۆلە خۆڵبارینە لە بەرەبەیانی رۆژی دوشەممە بگاتە ناوچەکانی ھەرێمی كوردستان\nئاراس جەبار ده‌ڵێت، "پێشبینی دەکرێت بە ئاڕاستە باکەوە ئەم شەپۆلە خۆڵبارینە لە بەرەبەیانی رۆژی دوشەممە بگاتە ناوچەکانی ھەرێمی كوردستان و عێراق کاریگەری بەگشتی تا بەرەبەیانی رۆژی سێشەممە به‌رده‌وامی ده‌بێت".


ئۆسترالیا:18 که‌س له ناو ده‌ریا بێ سه‌رو شوێن چونه له ڕوداوی تێکشکانی گه‌میه‌کی په‌ناخوازی پێ بون\nكاربه‌ده‌ستانی ئۆسترالیا ده‌ڵێن18 که‌س له ناو ده‌ریا بێ سه‌رو شوێن چونه له ڕوداوی هه‌فته‌ی ڕابوردو هی تێکشکانی گه‌می له دوڕگه‌ی کریسمس، به‌م جۆره ژماره‌ی قوربانیانی ئه‌م کاره‌ساته ده‌گاته 48 که‌س.\n"سه‌ره‌ک وه‌زیرانی ئوسترالیا جولیا گیلارد دوشه‌ممه گوتی کاربه‌ده‌ستان له‌ۆ باوه‌ره دان نزیکه‌ی90 که‌س له ناو گه‌میه‌که دابون که‌له‌سه‌ر بنچینه‌ی گفتو گۆی له‌گه‌ڵ زیندوماوان کراوه، ده‌رده‌که‌وێت زۆربه عێڕاقی، ئێرانی و کورد بونه."\n"هه‌ڵبه‌ته ئێمه باسی ده‌ریایه‌کی سه‌خت و شاخاوی به که‌نارئاوی دژوار ده‌که‌ێن و بۆی هه‌یه جه‌نازه‌ی هێندێک له ئه‌ۆ خه‌ڵکانه‌ی سواری گه‌میه‌که ببون قه‌ت نه‌دۆزرێته‌وه."\nته‌نیا 30 جه‌نازه دۆزراونه‌ته‌وه، ژماره‌یکیان مه‌نداڵ و کۆرپه‌ی ساوان. هه‌فته‌ی ڕابوردو، گه‌می پر له پناخوازانی خه‌ڵکی ڕۆژهه‌ڵاتی ناوه‌ڕاست خۆی له به‌رده‌ڵانێک دا له دوڕگه‌ی کریسمس له‌ئۆقیانوسی هیندوستان له باشوری ئه‌ندۆنێزیا.\nسێ کاربده‌ستی ناو گه‌میه که(خه‌ڵکی ئه‌ندۆنێزیا) له ناو ئه‌و 42 که‌سه بون گیانیان ڕزگار کرا. ئه‌وان سوال و جوابیان له‌گه‌ڵ کراوه، بۆی هه‌یه به‌ڕه‌سمی تاوانبار بکرێن.


وەزیری دەرەوەی پێشووی بەڕیتانیا بۆریس جۆنسن\nوەزیری دەرەوەی پێشووی بەڕیتانیا بۆریس جۆنسن وتی هێشتا کات بەسەرنەچووە لەبەردەم حکومەتدا بۆ ئەنجامدانی گۆڕانکاری ڕاستەقینە لەو ڕێکەوتنەدا کە سەرۆک وەزیری بەڕیتانیا تێریزا مەی لەگەڵ یەکێتی ئەوروپادا واژۆی کردووە، هۆشیاریشدا لەسەر ئەنجامدانی دەنگدانێکی نوێی پەرلەمان لەم هەفتەیەدا لەسەر ڕێکەوتنەکە.\nبۆریس جۆنسن لە چاوپێکەوتنێکیدا لەگەڵ ڕۆژنامەی تیلیگراف پرسیاری لێکرا سەبارەت بە چۆنێتی زاڵبوون بەسەر قەیرانی جیابوونەوەی بەڕیتانیادا لە یەکێتی ئەوروپا و لە وەڵامدا وتی " یەکێتی ئەوروپا لەم هەفتەیەدا کۆبوونەوەیەک ئەنجام دەدات. هێشا کات بەسەرنەچووە بۆ ئەنجامدانی گۆڕانکاری ڕاستەقینە سەبارەت بە سنووری ئێرلەندا. بێ مانا دەبێت ئەگەر پێش هەوڵدان بۆ ئەوە دەنگدانێکی دیکە بکرێت لەسەر ڕێکەوتنەکە."\nواپێشبینی دەکرێت سەرۆک وەزیری بەڕیتانیا تێریزا مەی لەم هەفتەیەدا سێیەم دەنگدان لەسەر ڕێکەوتنەکە ڕێکبخات کە لەگەڵ یەکێتیەکەدا واژۆی کردووە سەبارەت بە جیابوونەوەکە و هیوادارە ئەندامانی پەرلەمان پەسەندی بکەن.


کێشەکە چەک نییه، گوزەرانە..!!\nبەرێوبەرایەتى پۆلیسى هەولێر لە کۆنگرەیەکى رۆژنامەگەرى رایانگەیاند:( رێژەى خۆکوژى و رووداوەکانى خۆکوشتن روو لە زیاد بوونە بەتایبەت لەناو توێژى گەنجان و لاوان،بۆیە بە هەموو شێوەیەک هەوڵ دەدەین چەک لەماڵەکان نەهێلێن و لە رێگاى لیژنەیەک لە هاوڵاتیان وەربگرینەوە).\nبۆ هەموو شتێک پێویستە چەک لەماڵەکان دابماڵدرێت ،بەڵام بە هیچ شێوەیەک کار لەسەر کەمبوونەوەى دیاردەى خۆکوژى ناکات ،بۆیە ئەگەر پۆلیس و ئاسایش و دەزگا ئەمنیەکان گەرەکیتیان بەر بەم دیاردەیە بگرن ،لەرێگاى بەدواداچونێک لە هۆکارى خۆکوژییەکان بکۆڵنەوە و بۆ دامودەزگاکانى پەیوەندیدار راسپێرن بۆ ئەوەى چارەسەرى گونجاوى بۆ بدۆزنەوە.خۆ ئەگەر چەکیش نەبێت شێوازى تر لەبەردەستایە.\nخۆیان ژەهر خوارد دەکەن،بە چەقۆ کۆتاى بە ژیانیان دەهێنن،لەسەربان و چیاو خەرەندەکان خۆیان دەهاوێن،ملیان بە پەت دەکەن و خۆیان دەخنکێنن... بەداخەوە شێوازەکانى خۆکوژى زۆرن و وەکو رۆژانە بەرگوێ و چاومان دەکەوێت.\nکێن ئەو کەسانەى خۆشترین ساتەکانى تەمەنیان بەدەستى خۆیان کورت دەکەنەوە؟ کێن ئەو کەسانەى مان و نەمان لاى یان بەهایەکى نیە و هەر چرکەیەک خۆزگە بە مەرگ دەخوازن و کۆتاى بە ژیانى خۆیان دەهێنن؟بێگومان ئەو کەسانەن کە تروسکایەکى ئومێد لە دڵیاندا نەماوەتەوە و هەموو دەروازەیەکى باشتر بە روویاندا داخراوە و لە هەر شەش لاوە فشارەکان بەردەوامیان هەیە و رێگایەکیش شک نابەرێ بۆ چارەسەرى..\nچەندین ساڵە کاردەکرێت بۆ دورستکردنى ئەو ژینگەیەى کە ئیستا خۆکوژى کردۆتە دیاردە و سەدان دایک و باوک جەرگ سوتاو کرد،دەسەڵات و لایەنە پەیوەندیدارەکانیش درەنگ خەبەریان بویەوە و ئیستاش بەم میکانیزمەى رایانگەیاندوە ناتوانن بەر بە گیان لە دەست دانى دەیان و سەدان گەنج بگرن،چونکە ریشەى ئەو دیاردەوە لە شوێنێکى تر سەرچاوەى گرتوە و و ئاو لە کانیەکى تر دەخواتەوە،هۆکار و بابەتى تر لە پشتەوەى پەرەسەندنى خۆکوژى ئینسانەکان خۆى حەشارداوە کە لایەنە پەیوەندیدارەکان نایزانن یان نایانەوێت قسەى لەسەر بکەن؟!\nخەڵکى کوردستان ئیستا هۆشیارەو بە چاوى خۆى هەموو شتێک دەبینێت و لاپەرەى سپى دەخوێنێتەوە و پێویستى بە پەردەپۆشى و میکیاج نیە،ئاستى خزمەتگوزارییەکان لەژێر سفردایە،گرانى و هەڵاوسانى نرخ باڵى بەسەر بازاردا کێشاوە،بێکارى بەڵایەکە رۆژانە دەیان خێزان هەڵدەوەشێنێتەوە و هەرەشە لە سەدانى تر دەکات، جیاوازى و هەڵاوردنى نێوان چینەکان تا ئەو پەڕى خۆى گەیشتوە،لە شارێکى دە هەزار کەسیدا گەنجان شوێنێک شک نابەرن کە بە ئارامى بێ دوو دڵى و چەند ساتێکى ئارامى تیایدا بەرێبکەن، یاساو دەستورى سەدەکانى ناوەراستى مرۆڤانى نیاندەرتاڵ بەسەر گەنجانى سەدەى بیست و یەک پەیڕەو دەکەن،ئیتر ئەمانە هۆکارى بێزارى و بێ ئومێدى خەڵکە و پێویستە لایەنى پەیوەندیدار لێرەوە بۆ بەرگرتن بەم دیاردەیە دەست پێبکات.\nبەهەزار و یەک شێوە کار لەسەر یەخسیرکردن و کۆیلە کردنى گەنج دەکرێت و وایلێدەکەن بیر نەکاتەوە و گوێرایەڵ بێت و باس لە دونیا بینیەکەى خۆى نەکات ،بێگومان ئەمەش دژى بیرکردنەوەى گەنجە و لاوان ناتوانن ئاوا بیگوزەرێنن و ئەنجامەکەشى بەداخەوە بە یاخى بوون و خۆکوژى کۆتاى دێت ،چونکە دوایى نائومێدى بە فەرامۆشى دەسپێردرێن و دەزگا و لایەنێک نیە بۆ چارەسەرى و بەدواداچونى کێشە و گرفتەکان و بە تاڵکردنەوەى لە رق و توڕەبونەکانى.\nبە هەزارەها کچ و کوڕ مەترێک زەوى شک نابەرن و خێمەیەکى تیا هەڵدەن و بەیەکەوە بژین ،ناچار دواى چەندین ساڵ لە سۆز و خۆشەویستى بە ناچارى دەست لە یەکتر هەڵدەگرن ،بەرپرسانیش خاوەنى چەندین کارگە و کۆمپانیا و کۆشکن ! خەڵکى ئاسایى دەستیان بە سەرەتاتریت ئامێرەکان سەردەمەوە راناگات و مەحرومن لێى ، بەرپرس و خانەوادەکانیشیان خاوەنى هەموو شتێکن و لە هەموو شتێک دوا مۆدێل نەبێت بەکارى ناهێنن ،جا حکومەت و دەسەڵاتێک کە لە توانایدا زۆر بە ئاسانى هەموو ئەو کێشانەى لاوان چارەسەر بکات،بەڵام کە نایکات بۆ نایکات؟!\nئیتر دیاردەى خۆکوژى هۆکارى ترى هەیە و پێویستە ئاڵوگۆڕى ریشەیى لە سیستەمەکانەوە دەست پێبکرێت،لە باش کردنى ژیانى خەڵکەوە دەستى بۆ ببرێت،لە بنەبڕکردنى گەندەڵى و دزى و راوڕووتى بەرپرسە نا مەسئولەکانەوە دەست پێبکرێت،لە زیادکردنى خزمەتگوزارییەکان و دابین کردنى خانوبەرەى گونجاو بەبێ جیاوازى بۆ هەموان دەستى بۆ ببرێت،لە کەمکردنەوەى جیاوازییەکانەوە دەستى بۆ ببرێت،لە لێپرسینەوە و بەدواداچونى کێشە و گرفتەکانى خەڵکەوە دەست پێبکرێت...،نەک لە رێگاى کۆکردنەوەى چەند پارچە چەکێک،چونکە کە نا ئومێدى و بێ هیوایى ئینسان گەیشتە ترۆپک ، هەموو رێگایەک تاقیدەکاتەوە بۆ مردن و مانەوەى خۆى بە پێویست نازانێ!


مەترسییەکانی خەوی ناڕێک\nپەیامی کورد ... زانایان لە مەترسییەکانی تووش بوون بە شێرپەنجە لە ئەگەری درووست بوونی کێشە لە شێوازی خەوتن دا هەواڵیاندا .\nبە پێی ڕاپۆرتێک لە MedicalXpress زانایانی زانکۆی کالیفۆرنیای باشوور" ویلایەتە یەکگرتووەکان " مێکانیزمێک لە دەبێتە هۆی پەرەپێدانی نەخۆشییە درێژخایەنەکان لە کاتی لەناو چوونی ڕیتمی خەوی دیاریکراوی شەوانە ڕۆژی لە کەسێکدا تێک دەچێت ، ژێنێکی تایبەت دەتوانێ لە پەرەپێدانی شێرپەنجە لەودا هاوکاری بکات .\nڕیتمی شەوانەڕۆژی کاریگەری جۆربەجۆری بیولۆژیکی لەوانەش متابۆلیسم ، خەو ، بێداری ، هەرس و ڕاکێشانی مەوادی خواردەمەنی و گرێدراو بە تایبەتمەندییەکانی ڕۆژانەی کەسەکەیە . ڕوون بەوەتەوە کە ڕیتمی شەوانەڕۆژی ڕاست و درووست هیوا بە ژیان زیاتر دەکات . و مەترسییەکانی تووش بوون بە شێرپەنجە کەم دەکاتەوە و بە پێچەوانەی ناڕێکی و بێ پڕەنسیپی ، دەبێتە هۆی درووست بوونی نەخۆشیگەلی جۆر بەجۆر .\nزانایان نیشانیانداوە کە ژێنی HNF4A کە پڕۆتین دەکاتە خاوەن کۆدی تایبەت بە ناوی هۆکاری هێپاتووسیتی ناوەکی ئالفا – ٤ " NR2A1 " ، لەگەڵ ڕیتمی ڕۆژانە لە ئەندامەکانی جەستە وەک ، سییەکان گورچیلە و ڕێویەکان دا پەیوەندی هەیە . خودی " NR2A1 " لە ڕێگای ڕیتمگەلی ڕۆژانەوە ڕێک دەخرێت .\nپەڕین لە HNF4A دەبێتە هۆی درووست بوونی شێوەیەکی تایبەت و نامۆ دیابێت و کێشە لە ڕێکخستنی ژێن لە ئاکامدا دەبێتە شێرپەنجە .


به‌ڤیدیۆ.. پیاوێك هه‌وڵی كردنه‌وه‌ی ده‌رگای كه‌عبه ده‌دات\n2018-08-11 [08:16 AM]\nله‌وكاته‌ی زیاره‌تكارانی ماڵی خوا له‌ناو حه‌ره‌می مه‌ككه‌دا سه‌رقاڵی ته‌وافكردن بوون به‌ده‌وری كه‌عبه‌دا، پیاوێك خه‌ڵكه‌كه و پیاوانی ئاسایش تووشی شۆك ده‌كات كاتێك ده‌یه‌وێت به دیواری "كه‌عبه‌ی پیرۆز" بچێته سه‌ره‌وه‌و بگاته ده‌رگاكه‌ی و بیكاته‌وه".\nرووداوه‌كه ئێواره‌ی هه‌یینی 10/8/2018 روویداوه‌و له ڤیدیۆكه‌دا دیاره كه پیاوه‌كه ده‌گاته ده‌رگای كه‌عبه و ده‌ستی ده‌گه‌یێنێته قوفڵه‌كه‌ی و ده‌یجووڵێنێ، به‌ڵام له‌وكاته‌دا جله‌كه‌ی له‌به‌ر ده‌بێته‌وه‌و گیانی ده‌رده‌كه‌وێت، ئه‌وه‌ش وا له یه‌كێك له پیاوانی ئاسایش ده‌كات به‌خێرایی خۆی بگه‌یێننه لای و به‌هێز له ده‌رگای كه‌عبه دووریبخاته‌وه.\nپۆلیسی شاری مه‌ككه ئه‌و پیاوه‌یان ده‌ستبه‌سه‌ر كردووه كه قه‌ره‌باڵغی شوێنه‌كه‌ی بۆ ئه‌و كاره قۆستبووه‌وه و ده‌ڵێن: "پاش ئه‌وه‌ی گوێیان له قسه‌كانی ئه‌و پیاوه گرتووه بۆیان ده‌ركه‌وتووه به‌ده‌ست نه‌خۆشییه‌كی ده‌روونی سه‌یره‌وه ده‌ناڵێنێ و دۆسیه‌كه‌یشیان ناردووه‌ته لای دواكاری گشتی تا یه‌كلایی بكاته‌وه".\nإمارة منطقة مكة✔@makkahregion\nشرطة مكة المكرمة:\nرجال الأمن يسيطرون على شخص قفز\nإلى عتبة باب الكعبة المشرفة\n.. اتضح أنه يعاني من اعتلالات نفسية وتمت\nإحالة قضيته للنيابة العامة.\n٢:٠٤ م - ١٠ أغسطس ٢٠١٨\n٢٦٦ من الأشخاص يتحدثون عن ذل\nئەم هەواڵە 7948جار خوێندراوەتەوە


به‌غدا داخوازا ده‌ستپێشخه‌رییه‌كێ بۆ ره‌وشا ئیراقێ ژ بارزانی دكه‌ت - رۆژناما بنگەهێ لالش\nبه‌غدا داخوازا ده‌ستپێشخه‌رییه‌كێ بۆ ره‌وشا ئیراقێ ژ بارزانی دكه‌ت\nالتاريخ: تشرینی دووه‌م 23, 2018\nئالیێن سیاسیێن به‌غدا داخوازا ده‌ستپێشخه‌رییه‌كێ بۆ چاره‌یا ره‌وشا ئیراقێ ژ سه‌رۆك بارزانی دكه‌ن و ل گۆری زانیاریێن وار، بارزانی ئه‌و داخوازی قه‌بوول كرییه و نێزیكه ئه‌و ده‌ستپێشخه‌ری بهێت راگه‌هاندن.\nبه‌نگین رێكانی، وه‌زیرێ ئاڤه‌دانكرنێ د حكومه‌تا فیدرال دا ئه‌ڤرۆ بۆ وار راگه‌هاند؛ ئالیێن ئیراقی د كۆمبوونێن خوه دا، داخواز ژ سه‌رۆك مه‌سعوود بارزانی كرییه، ده‌ستپێشخه‌رییه‌كێ بۆ چاره‌یا ره‌وشا نها یا ئیراقێ بكه‌ت و گۆت: سه‌رۆك بارزانی ژی ئه‌و داخوازییه قه‌بوول كرییه.\nدیار ژی كر، سه‌رۆك بارزانی ل ده‌مه‌كێ نێزیك دێ ل سه‌ر داخوازییا ئالیێن سیاسی یێن ئیراقی ده‌ستپێشخه‌رییه‌كێ راگه‌هینیت.\nسه‌رۆك بارزانی دوهی گه‌هشت به‌غدا پایته‌ختا ئیراقێ و هه‌ر راست دگه‌ل سه‌رۆكێ په‌رله‌مانی و سه‌رۆكێ وه‌زیران و پرانییا سه‌ركرده‌یێن ئالیێن سیاسی كۆمبوو، پێشدابرنا په‌یوه‌ندیێن هه‌ولێر و به‌غدا، پشته‌ڤانییا حكومه‌تا فیدرال و سه‌رخستنا پرۆسه‌یا سیاسی د ته‌ڤ كۆمبوونان دا هاتن گۆتوبێژ كرن.\nالسابق: پەرلەمانتاره‌كی كورد: پشكا كوردان ژ بودجا عێراقێ بۆ 14- 15% دێ ئێته زێده‌كرن\nالتالى: 30 خیڤەتێن ئاوارەیێن كەمپا شێخان بن ئاڤ دبن\nچنار شمو قاسم:باشی و خرابیێن چاڤلێكرنێ!!\nخالد خدر:ئێزدی تووشی مەزنترین جینۆسایدێ بوون دچەرخێ نوودا\nئه‌گه‌ر ب فرۆكێ گه‌شتێ دكه‌ی پێویسته ڤان زانیاریان بزانى\nئه‌نجومه‌نێ وه‌زیران ب هه‌لكه‌فتا ٨ی ئادارێ پەیامه‌كێ به‌لاڤ دكت


فۆڕمی تۆمارکردنی بابەت | نزیکەی 90%ی بەشداربوانی راپرسییەک لەسەرۆکایەتی شارەوانی هەڵەبجە ناڕازین\nبەپێی راپرسیەک کە رێکخراوی هەڵویست سەبارەت بەسەرۆکایەتی شارەوانی هەڵەبجه و شێوازی کارکردنیان ئەنجامیداوە، لە 88% دانیشتوانی هەڵەبجە لەکاروبارەکانی ئەو سەرۆکایەتیە ناڕازین. میهرەبان سەلام، ئاوێنەنیوز: لێپرسراوی رێکخراوی هەڵویست لەهەڵەبجە، رێباز مەحمود، ئەمڕۆ چوارشەممە، بەئاوێنەنیوزی راگەیاند، راپرسیەکەمان لەسەر شێوەی درێژخایەن بوه و هەموو ئەو کەسانەی گرتۆتەوە کە رۆژانە سەردانی سەرۆکایەتی شارەوانی هەڵەبجە دەکەن. وتیشی، ئەمە یەکەم کارمان نییە سەبارەت بەفەرمانگەکانی هەڵەبجە، بەڵکو پێشتریش لەسەر بەڕێوەبەرایەتی پەروەردەی شارەزور راپرسییەکی هاوشێوەمان ئەنجامداوە و بەردەوامیش دەبین لەسەری. بەوتەی رێباز، ئەنجامی راپرسییەکەیان دەریدەخات کە 88%ی بەشداربوان لەئاستی کارەکانی سەرۆکایەتی شارەوانی هەڵەبجە ڕازی نین. لەوەڵامی پرسیارێکدا سەبارەت بەوەی تاچەند هەست بەرۆتین دەکەیت لەبەڕێکردنی کارەکەتدا، 37.41%ی بەشداربوان بەزۆر و 6.65% بەکەم و 19.94% بەتارادەیەک وەڵامیان داوەتەوە. هەروەک 70.81%ی بەشداربوان لەبەرێکردنی کاروباری هاوڵاتیاندا کەمتەرخەمی بەدی دەکەن و تەنها 4.91%ی بەشداربوان ئەو کەمتەرخەمییە رەتدەکەنەوە. - 30-10-2013


سوریا خاکی زیاتر دەدات بە ڕوسیا بۆ فراوانکردنی بنکەی سەربازی حەمیمیم – Rojapp\nHome/هەواڵنێرەکان/سوریا خاکی زیاتر دەدات بە ڕوسیا بۆ فراوانکردنی بنکەی سەربازی حەمیمیم\nسوریا خاکی زیاتر دەدات بە ڕوسیا بۆ فراوانکردنی بنکەی سەربازی حەمیمیم\nHooshyar August 19, 2020\tهەواڵنێرەکان Leave a comment 42 Views\nبەڵگەنامەیەکی حکومی ڕوسیا کە ڕۆژی چوارشەممە بڵاوکرایەوە دەریدەخات بەرپرسانی سوریا ڕازیبوون بە پێدانی خاکی زیاتر بە ڕوسیا تاوەکو ڕوسیا بتوانێت بنکەی سەربازی ئاسمانی حەمیمیم فراوانتر بکات.\nڕێکەوتنەکە کە نوێنەرانی هەردوو وڵات لە 21 ی مانگی حەوتدا واژۆیان کردووە و لە 30 ی هەمان مانگدا خراوەتە بواری جێبەجێکردنەوە، پەیوەستە بە ناوچەیەکی وشکاوی و ئاوییەوە لە نزیک پارێزگای لازقییەی باکووری سوریا کە لەوێ بنکەی سەربازی حەمیمیمی لێیە و کە لەژیر دەستی ڕوسیادایە.\nلە بەڵگەنامەکەدا هاتووە دەڵێت ئەو خاکانە بەکاردەهێنرێن بۆ دروستکردنی ” ناوەندی چارەسەری تەندروستی ” و بۆ خزمەتکردنی ستافەکانی هێزی ئاسمانی ڕوسیا دەبێت.\nدەشڵێت ئەو خاکانە بۆ ماوەیەکی کاتی و بەبێ بەرامبەر دەدرێت بە ڕوسیا.\nPrevious ئەنجومەنی ئاسایشی نێودەوڵەتی سەرکۆنەی یاخیبوونەکەی مالی دەکات\nNext به بۆنه‌ی سه‌ری ساڵی نوێی كۆچی رۆژی پێنجشه‌ممه ٢٠ ئابی ٢٠٢٠ له سه‌رجه‌م داموده‌زگا فه‌رمییه‌كانی هه‌رێمی كوردستان پشووی فەرمیە بێجگه له‌وانه‌ی كه به پێی خشته‌ی وه‌زاره‌تی دارایی مووچه‌ی فه‌رمانبه‌ران دابه‌ش ده‌كه‌ن.


وەزارەتی ناوخۆ و سەرۆکایەتی هەرێمی کوردستان فەرمان و مەرسومی دەستبەکاربونیان بۆ جێگری پارێزگاری هەولێر دەرکرد.\nئەمڕۆ دووشەممە، 6ی کانونی دووەمی 2020، فرسەت سۆفی پارێزگاری هەولێر، لە دیوانی پارێزگا بە فەرمی فەرمانی دەست بەکاربوونی هێمن قادر فەقێی وەک جێگری پارێزگاری هەولێر بۆ کاروباری کارگێڕی و دارایی رادەستکرد.\nئه‌مەش دوای ئەوە هات کە دوێنێ یەکشەممە وەزارەتی ناوخۆ بەفەرمی بڕیاری دامەزراندنی ناوبراوی دەرکرد لەدوای دەرچواندنی مەرسومەکەی لەلایەن سەرۆکایەتی هەرێمەوە.\nپێشتریش لە ئەنجومەنی پارێزگای هەولێر رۆژی پێنجشەممە 14ی تشرینی دووه‌می 2019، هێمن قادر فەقێ، کە كاندیدی پارتی بوو، بە 24 دەنگ لەکۆی 25 ئەندامی ئامادەبوو بە جێگری پارێزگاری هەولێر هەڵبژێردرا.\nهێمن قادر فەقێ بە ناس کوردی ڕاگەیاند “بەهۆی هەندێک کاری ڕۆتیناتەوە دەستبەکاربون و دەرچواندنی مەرسومەکەم بۆ ئەمڕۆ دواکەوتووە، لەمڕۆشەوە بەهەموو توانایەکمەوە هەوڵی خزمەتکردن دەدەم”.\nهێمن قادر ماوەی 11 ساڵ، لە هەریەکە لە ناحیەکانی کەسنەزان و دارەتوو وەکو بەڕێوبەری ناحیە و لە قەزای خەبات وەکو قائیماقام کاری کردووە “ئەزومەنێکی تەواوم هەیە لە کاروباری کارگێڕی و بەڕێوەبردندا و لەماوەی ئەو یانزە ساڵەدا بەتەواوەتی خزمەتم کردوە و سەدان ملیۆن دینارم بۆ ئەو شوێنانە دابین کردوە بۆخزمەت کردنیان”.\nوتیشی “بەهۆی ئەوەی خۆم لە قەزا و ناحییەکانی چواردەور و نزیکی هەولێر کارم کردووە هەموو هەوڵێک دەدەم کە خزمەت بەو ناوچانە بکەم، بەپێی ئەو توانایانەی دەمانبێت خزمەتی گوند و شارۆچکەکانی چواردەوری هەولێر دەکەین و دەستی خزمەتیان پێ بگەیەنین، هەروەها هەوڵی چاکسازی کارگێڕی دەکەین”.\nلەدوای ساڵی 2004ەوە کە نەوزاد هادی پۆستی پارێزگاری هەولێری وەرگرت، بۆ ماوەیەکی کەم کرمانج عەبدوڵا جێگری پارێزگار بوو بۆ کاروباری کارگێڕی و دارایی، بەڵام دواتر لە پۆستەکەی نەما و لەوکاتەشەوە هیچ کەسێک بەفەرمی بۆ پۆستی جێگری پارێزگاری هەولێر بۆ کاروباری کارگێڕی و دارایی دانەنراوە کە لەدوای پارێزگارەوە دەسەڵاتی یەکەمی هەیە.\nنیاز عوزێری ئەندامی ئەنجومەنی پارێزگای هەولێر لە فراکسیۆنی یەکێتی بە ناس کوردی وت “دانانی ئەم جێگرەی پارێزگاری هەولێر بەڕێککەوتن نەبووە چونکە لەسەرەتای هەڵبژاردنەکەی 2014ەوە هیچ ڕیککەوتنێک لەنێوان پارتی و یەکێتی و لایەنەکانی دیکە نەکراوە بۆ دابەشکردنی پۆستەکان”.\nوتیشى “لە هەولێر هیچ پۆستێک بە یەکێتی و لایەنەکانی دیکە نەدراوە بۆیە پارێزگار و جێگرەکەشی لەپشکی پارتین”.